Srpska Opština Gračanica odlučila je da predloži korekciju granica sa Opštinom Kosovo Polje koja je većinski albanska. Reč je o većinski srpskoj opštini koja predlaže da se deo njene teritorije pripoji većinski albanskoj opštini Kosovo Polje. Zvanični predlagač ovakve odluke je predsednik Opštine Gračanica Srđan Popović. Iz Opštine Gračanica za Insajder navode da je cilj da se građanima obezbede lakše administrativne procedure jer žive bliže Opštini Kosovo Polje.\n“U ovom slučaju delujemo na osnovu zahteva meštana koji su se našoj Opštini obratili radi lakše administrativne procedure i teritorijalne blizine Opštini Kosovo Polje”, navode i dodaju da je zahtev došao iz Kosova Polja.\nPrema dokumentaciji u koju je Insajder imao uvid reč je o oko 800 hiljada kvadrata zemljišta i stambenih objekata na području katastarskih teritorija Ugljare i Preoce. Tačan broj kvadrata koje će biti ustupljen nije saopšteno, a odbornicima je dostavljen materijal u kome je ucrtano zemljište sa popisom parcela.\nNa pitanje Insajdera da li će Gračanica tražiti recipročni deo zemljišta od Opštine Kosovo Polje, u Opštini navode da će ukoliko Ministarstvo u Prištini potvrdi odluku i nakon što se sprovedu pravno-zakonske procedure, rukovodstvo Opštine Gračanica razmatrati i pitanje razmene zemljišta.\n“Rukovodstvo Opštine Gračanica će u direktnim kontaktima sa nadležnim službama Opštine Priština i Opštine Kosovo Polje kao i sa nadležnim ministarstvima razmatrati sve mogućnosti oko razmene zemljišta”, navodi se u odgovorima Insajderu.\nOdbornik: Suština je ići na operaciju i odstraniti taj tumor ili čekati da te on sahrani\nNa teritoriji koju je Opština Gračanica odlučila da ustupi Opštini Kosovo Polje većinski živi albansko stanovništvo koje je u celoj Opštini Gračanica manjina. Kao razlog za donošenje ove odluke, u Opštini navode i zaustavljanje promene etničke strukture.\n“Između ostalog ovim zaustavljamo i promenu etničke strukture u našoj opštini”, navode za Insajder u Opštini Gračanica. U kućama na teritoriji koja se ustupa žive Albanci.\nOpština Gračanica u sadašnjim karastarskim granicama definisana je Ahtisarijevim planom i to kao opština na kojoj živi većinsko srpsko stanovništvo koje upravlja svojom lokalnom samoupravom. Takvih opština na Kosovu je deset. U opštini Gračanica prema podacima sa sajta te opštine živi 85.7 odsto Srba i manje od četiri odsto Albanaca. Ostalih 10 odsto su Romi, Egipćani, Aškalije.\n“Mi imamo situaciju da smo oboleli od jedne teške bolesti, neka mi ne zamere kolege zdravstveni radnici. Suština je ići na operaciju i odstraniti taj tumor ili čekati da te on sahrani”, rekao je Ristović na današnjoj sednici Skupštine Opštine. On je dodao da nikada nije smeo da kroči u naselja koja su u tom delu izgrađena.\nPoslanica opozicione Samostalne liberalna stranke u SO Gračanica Milena Zdravković navela je da hitno zakazivanje sednice, kao i činjenica da se za ovakav predlog nije znalo, budi sumnju zašto se to radi.\n“To je naša teritorija. Ni mi, kao pojednici koji smo deo ove strukture, a ni ljudi koji žive u ovoj opštini i koji imaju puno pravo da znaju mnogo više o ovom pitanju, nismo dovoljno obavešteni”, navela je Zdravković.\nPredlog za korekciju katastarskih linija: Neće biti ekonomskih posledica, a biće bolje građanima\nNa ovom području pre osam godina počela je gradnja naselja Marigona, koju su gradili Albanci, ali je tadašnji gradonačelnik Gračanice tvrdio da oni plaćaju porez i da je to dobro za samu Opštinu.\nPredlažući da Opštine Gračanica i Kosovo Polje koriguju granice, gradonačelnik Gračanice Srđan Popović je, međutim, naveo da je analizirajući podatke o naplati poreza i podatke iz registra Civilne registracije, utvrđeno da se porez za navedene nepokretnosti plaća Opštini Kosovo Polje i da se takođe, podaci o ličnim i građanskim stanjima, vode u civilnom registru Opštine Kosovo Polje.\n“Ne postoji nikakav pravni, administrativni i praktični razlog za ostanak ove zone u nadležnost Opštine Gračanica”, naveo je gradonačelnik u predlogu poslanicima.\nPopović je naveo i da za takvu odluku postoji pravni, ali i ekonomski osnov.\n„S obzirom na činjenicu da u navedenim zonama posluje mali broj biznisa, prelazak navedenih KZ pod nadležnost Opštine Kosovo Polje, neće imati značajne razvojne i privredne implikacije na privredni razvoj i postojanost Opštine” , obrazložio je on.\nDirektor Katastra Gračanice Nebojša Sudimac obrazlažući ovaj predlog u Skupštini Gračanice naveo je da će ukoliko sporni delovi teritorije budu dodeljeni Kosovu Polju, Opština Gračanica izgubiti oko 25 hiljada evra prihoda od poreskih obveznika na godišnjem nivou i još po 70 evra koje kvartalno isplaćuje 17 registrovanih privrednika koji imaju privatni biznis.\n“To nije veliki gubitak za Opštinu. Fokus je u stvari na dobitku građana, a ne na gubitku Opštine”, objasnio je Sudimac odbornicima u Skupštini.\n“Plaćali su porez, ali ovaj predlog je dobar da se sačuva demografska struktura Opštine”\nNa području koje bi ubuduće trebalo da bude u Opštini Kosovo Polje izgrađeno je naselje Marigona u kome žive isključivo građani albanske nacionalnosti. Prema rečima bivšeg gradonačelnika Gračanice Bojana Stojanovića, koji je danas član vladajuće Srpske liste, opština je morala da dozvoli gradnju naselja, jer je odluka doneta pre formiranja Opštine Gračanica, ali da su ljudi odatle plaćali porez Gračanici. Stojanović, međutim, misli da bi je predlog njegovog naslednika na mestu gradonačelnika, dobar.\n„Plan za izgradnju napravila je još opština Priština 2009. godine, u septembru, a to je bilo pre formiranja opštine Gračanica. Oni su dali urbanističke uslove i urbanistički plan, tako da opština na čijem sam bio čelu, nije mogla da uradi ništa. U vreme kada sam ja bio gradonačelnik oni jesu plaćali porez Opštini Gračanica. Ipak, smatram da je odluka Skupštine Opštine svakako u dobrom smeru da bi se sačuvala demografska struktura Opštine“, rekao je Bojan Stojanović.\nNaselje Marigona izgrađeno je na nekadašnjem zemljištu PIK Gornje Dobrevo između sela Preoce i Lepina, desetak kilometara od Prištine, na obodu većinski srpske sadašnje Opštine Gračanica. Kompanija je prodata na tenderu 2006, a urbanistički plan prema kome je dozvoljena gradnja na poljoprivrednom zemljištu donet je 2009. Gradnja je počela već 2010. i za tri godine izgrađeno je 200 dvospratnih kuća. Prva je reagovala Međunarodna civilna kancelarija koja je do 2012. kontrolisala primenu Ahtisarijevog plana. Iz te kancelarije 30. aprila 2010. zatraženo je da se "preduzmu koraci ka rešavanju pitanja dozvola izdatih nakon okončanja opštinskih izbora što uključuje obaveštavanje lica kojima su te dozvole izdate, da prekinu sa gradnjom dok se ovo pitanje ne reši". Gradnja nikada nije zaustavljena, a Opština Gračanica je izdavala dozvole.\nTo naselje Odlukom Opštine Gračanica iz juna 2011. postalo je vikend naselje, ali je u februaru 2014. ta Odluka ukinuta pod obrazloženjem da je nezakonita.


Akcize izmeniti do 22. marta | EurActiv Srbija\nAkcize izmeniti do 22. marta\nObjavljeno : 21.01.2011.\t Tweet\nSrbija bi trebalo da izmeni zakon o akcizama do 22. marta da bi ga uskladila sa sporazumima Srbije i EU, izjavio je u petak (21. januara) potpredsednik Vlade Srbije Božidar Đelić. Zvaničan odgovor EU još nije stigao, rečeno je u petak EurAktivu u Delegaciji Evropske unije u Srbiji. Đelić je predstavio odgovore na Upitnik Evropske komisije na sastanku Odbora za evropske integracije Skupštine Srbije. Dolazak eksperata Evropske komisije najavljen za februar.\nĐelić je kazao da je dobio nezvaničnu informaciju da je stav Evropske komisije da se različitim akcizama na domaće i uvozno gorivo krše sporazumi sa EU. Ukoliko se to potvrdi, "ne možemo biti u raskoraku da sa jedne strane želimo da budemo kandidat za ulazak i da počnemo pregovore, a da prihvatimo ovaj ugovor koji trenutno imamo sa EU bude na bilo koji način kršen", izjavio je Đelić novinarima u Skupštini Srbije nakon predstavljanja odgovora na Upitnik Evropske komisije skupštinskom odboru za evropske integracije.\n"Očekujem da po dobijanju mišljenja, naša vlada pristupi izmeni i dopuni ovog zakona i da se on brzo promeni. Bitno je da bude promenjen najkasnije 22. marta ove godine jer je tad u Briselu godišnji komitet za razmatranje primene ovog sporazuma i sigurno da nije u interesu Srbije da se tamo konstatuje kršenje sporazuma", kazao je potpredsednik Vlade Srbije.\nKako je ranije najavila predsednica Skupštine Srbije Slavica Ðukić Dejanović, Skupština bi to pitanje mogla da razmatra na zahtev najmanje 84 poslanika ili na zahtev Vlade Srbije za izmene po hitnom postupku pre 1. marta, a kasnije tokom redovnog zasedanja i po odluc predsednika Skupštinei. Poslanička grupa Liberalno demokratske partije (LDP) saopštila je da je u ponedeljak 17. januara Skupštini Srbije podnela predlog izmena Zakona o akcizama, kojim bi se akcize na gorivo i tečni naftni gas smanjile na nivo od pre 1. januara. LDP ima 12 poslanika.\nEvropska komisija mišljenje o akcizama daje na zahtev Ministarstva finansija Srbije, koje je to zatražilo u pismu u kojem je iznelo stav da se različite akcize ne kose sa Prelaznim trgovinskim sporazumom i da i u Uniji neke zemlje imaju sličan način oporezivanja.\nMišljenje Evropske komisije o promenama u Srbiji ove sedmice su zatražili i Društvo sudija i Udruženje tužilaca i zamenika tužilaca Srbije. Oni su uputili pismo predsedniku Evropske komisije Žozeu Manuelu Barozu, u kome su izrazili neslaganje stručne javnosti sa setom izmena pravosudnih zakona u Srbiji, a ishod ove inicijative još nije poznat.\nTokom izmena poreskih zakona, izglasavanjem amandmana koje je predložila Socijalistička partija Srbije akciza na gorivo iz uvoza povećana je više nego na gorivo koje proizvodi Naftna industrija Srbije, a izmene su stupile na snagu 1. januara. Akciza na litar evropremijum goriva povećana je za 4,8 dinara za litar, na evrodizel za 6,6 dinara, a na bezolovni benzin BMB 95 za 30 para. Akciza na motorne benzine sada iznosi 45 dinara po litru, dok akciza na evro bezolovne motorne benzine (BMB) 98 i evro premijum BMB 95 iznosi 49,5 dinara po litru. Akciza na dizel goriva je 35 dinara po litru, a na evro dizel 37 dinara po litru.\nPrelazni trgovinski sporazum stupio je na snagu 1. februara 2010. godine, a Sporazum o stabilizaciji i pridruživanju počeće da se primenjuje kada ga ratifikuju sve zemlje članice. To je do sada učinilo 11 zemalja i Evropski parlament.\nSrbiji je Upitnik od 2.483 pitanja uručio evropski komesar za proširenje Štefan File 24. novembra 2010. Odgovore će se, kako je najavljeno, 27. januara usvojiti Vlada Srbije. Okvirni rok za slanje odgovora u Brisel je 1. februar 2011.\nU pismu je ocenjeno da je set izmena pravosudnih zakona, usvojenih krajem decembra, u suprotnosti sa načelima vladavine prava i da produbljuje probleme nastale zbog sistemskih grešaka u sprovođenju reforme pravosuđa. Zapitali su Baroza i da li Evropska komisija podržava te zakonske premene, kao što navode ministarka pravde i potpredsednik Vlade Srbije za evropske integracije.\nU pismu se podseća da strukovna udruženja sudija i tužilaca privode kraju inicijativu za ocenu ustavnosti novih zakonskih izmena koju će predati Ustavnom sudu sledeće nedelje i da se protiv novih zakona izjasnilo i 27 pravnih stručnjaka, apelom koji je upućen državnim zvaničnicima i nadležnim institucijama.\nPravosuđe je jedna od oblasti u kojoj Srbija treba još dosta da radi da bi se uskladila sa evropskim standardima. Evropska komisija je u izveštaju za 2010. ukazala na manjkavosti u reformi pravosuđa, a u Upitniku na osnovu kojeg će proceniti spremnost Srbije za status kandidata postavila je i pitanje kako će se manjkavosti ispraviti. Iz EU su ukazali i da izbor sudija nije bio dovoljno transparentan.\nOdgovori na Upitnik u Briselu 31. januara, eksperti Komisije u Srbiji u februaru\nOdbor za evropske integracije Skupštine Srbije većinom glasova je podržao napore Vlade Srbije da usvoji što pre odgovore na Upitnik Evropske komisije i da ih dostavi Komisiji, ali su poslanici opozicije izrazili rezerve u pogledu njihovog sadržaja. Sastanak je obeležila i rasprava o tome da li se odgovorima i Upitnikom implicira nezavisnost Kosova, a poslanici opozicije su zamerili Vladi Srbije i to što je u suviše kratkom roku pre sastanka odbora dostavila radnu verziju odgovora navodeći da nisu imali vremena da ih prouče.\nPotpredsednik Vlade Srbije za evropske integracije Božidar Đelić rekao je da je Srbija jedina zemlja u kojoj je organizovana ovakva debata jer vlada želi dijalog i postizanje što šireg konsenzusa o evropskim integracijama. "Mi smo hteli da Narodna skupšitna i sve parlamentarne stranke imaju mogućnosti da vide radnu verziju odgovora koje će Vlada Srbije uputiti Evropskoj komisiji", rekao je on.\nOdgovori će, kako je naveo, u ponedeljak 24. januara biti predstavljeni Savetu za evropske integracije, nakon toga će biti razmotrene sugestije Skupštine i drugih institucija biti razmotrene, a nakon toga će vlada usvojiti zvaničnu verziju odgovora. Najavio je da će sa premijerom Srbije Mirkom Cvetkovićem i direktorkom kancelarije za evropske integracije Milicom Delević uručiti odgovore 31. januara u Briselu evropskom komesaru za proširenje Štefanu Fileu.\nĐelić je rekao da se posle predaje odgovora očekuju dolazak tehničkih misija Evropske komisije za proveru verodostojnosti odgovora i realizaciju Akcionog plana kojim su predviđene aktivnosti za ispunjenje preporuka Evropske komisije i što brže ispunjavanje uslova za sticanje statusa kandidata. Dodao je da će prva polovina 2011. godine biti vrlo aktivna za vlasti.\nMilica Delević je na sastanku odbora rekla da se ekspertske misije očekuju već krajem februara i da će one proveriti sprovođenje mera za viznu liberalizaciju i reformu pravosuđa. Dodala je da će odgovori na Upitnik biti objavljeni na sajtu vlade, kao što je to učinjeno i sa Upitnikom.\nĐelić je rekao da će odgovori na 33 poglavlja iz Upitnika biti sadržani u 17 tomova na između 6.000 i 7.000 strana. Istakao je da je Srbija u vrlo kratkom roku od šest nedelja završila odgovore, da je u njihovoj pripremi učestvovao veliki broj ljudi iz različitih vladinih institucija, agencija, nezavisnih institucija, udruženja, nevladinog sektora, ali i sami građani i 70 prevodilaca. On je pozdravio inicijativu medija da građani odgovaraju na neka pitanja jer tako, kako je ocenio, proces postao još više demokratski.\nMilica Delević je ocenila da je time što je radna verzija odgovora predstavljena u vrlo kratkom roku savladan prvi izazov, a kao drugi izazov je navela angažovanje velikog broja ljudi iz različitih sektora, institucija i delova društva na pripremi odgovora. Ona je rekla je dato što su svi odgovorno shvatili ovaj posao ne znači da svi isto misle i da su u Upitniku izneta različita mišljenja. Istakla je da je važan kvalitet odgovora i da je potrebno napraviti razliku između toga da odgovor nije dobar i da je sama situacija takva da je treba popraviti.\nĐelić: Odgovori ne impliciraju nezavisnost Kosova\nĐelić je rekao da Upitnik Evropske komisije i odgovori na njega ne impliciraju prihvatanje nezavisnosti Kosova i da je za Srbiju status jedno od najbitnijih pitanja u dijalogu sa Prištinom. On je dodao da se Evropska komisija postavlja neutralno u pogledu statusa Kosova i podsetio da u Evropskoj uniji nema konsenzusa oko toga, pošto pet članica nije priznalo nezavisnost Kosova.\n"Želeo bih da nedvosmisleno kažem da rad na Upitniku i odgovori koji se nalaze u Upitniku ni na koji način ne dovode do bilo kakvog implicitnog priznavanja Kosova", rekao je Đelić na sastanku Odbora za evropske integracije gde je predstavio radnu verziju odgovora na Upitnik.\nOn je istakao da je na samom početku odgovora veoma jasno navedeno da Srbija pitanja i odgovore u vezi s Kosovom isključivo vidi u svetlu Rezolucije 1244 Saveta bezbednosti UN.\nPoslanik Demokratske stranke Srbije Slobodan Samardžić je u raspravi na sastanku Odobra rekao da je Vlada, dajući odgovor na pitanje o odnosu sa Kosovom, u poglavlju o regionalnim odnosima i međunarodnim obavezama, pristala na činjenicu da EU gleda na Kosovo kao na nezavisnu državu.\n"Naša vlada uredno odgovara na to pitanje i sadržaj odgovora gotovo nije sporan, tu je prepisan Ustav... ali čini mi se da je sam pristanak na ovo pitanje u ovom delu upitnika pristanak na činjenicu da EU gleda Kosovo kao nezavisnu državu", rekao je on.\nIzvori: EurActiv i Beta\n: Mišljenje Evropske komisije o akcizama ove sedmice


Radončić priznao da je njegov ministar kriv za cijene goriva, posljedice trpi i Avaz – Svjetlo Dunjaluka\nRadončić priznao da je njegov ministar kriv za cijene goriva, posljedice trpi i Avaz\nSavez za bolju budućnost (SBB) oglasio se danas saopćenjem za javnost u kojem pozivaju Federalnu vladu da reagira i zaustavi “divljanje” cijena goriva.\nSaopćenje SBB-a prenosimo u cijelosti:\n– Premijer Novalić mora sazvati hitnu sjednicu Vlade Federacije BiH i, zajedno sa svim ministrima, pa i resornim ministrom Vujanovićem, hitno zaustaviti monopolsko ponašanje vlasnika benzinskih pumpi. Štete za građane su velike i nepotrebne, a privreda trpi ogromne posljedice. Primjera radi, vozila “Avaza” svako veče pređu čak 10.500 kilometara da bi novina bila distribuirana na više od 4.000 prodajnih mjesta. Isto se odnosi i na proizvođače hljeba, mlijeka i mnogih drugih proizvoda.\nAko Novalić i Vujanović to jednom naredbom Vlade FBiH ne mogu riješiti, tražit ćemo njihovu smjenu na prvoj narednoj sjednici Parlamenta Federacije BiH, koja je planirana za 19. i 20. juni – navodi se u saopćenju.\nSBB-ov federalni ministar Zlatan Vujanović je u odgovoru državnom ministru Mirku Šaroviću napisao kako: “Federalno ministarstvo trgovine je mišljenja da nisu nastupili razlozi za propisivanje mjera neposredne kontrole cijena u vezi s eventualnim zakonskim ograničenjem visine maloprodajne marže distributera naftnih derivata”.\nPrevious Austrijski vicekancelar Štrahe: Zatvaranje džamija je samo početak\nNext Migranti u Bihaću: Svi se zovu Muhamed Ali i svi misle da Hrvati nisu dobri ljudi\nArhiva Select Month September 2018 (319) August 2018 (607) July 2018 (568) June 2018 (578) May 2018 (702) April 2018 (629) March 2018 (640) February 2018 (579) January 2018 (513) December 2017 (489) November 2017 (500) October 2017 (523) September 2017 (497) August 2017 (495) July 2017 (491) June 2017 (306) May 2017 (486) April 2017 (400) March 2017 (554) February 2017 (509) January 2017 (397) December 2016 (223) November 2016 (446) October 2016 (438) September 2016 (319) August 2016 (244) July 2016 (163) June 2016 (283) May 2016 (246) April 2016 (206) March 2016 (132) February 2016 (109) January 2016 (116) December 2015 (286) November 2015 (89) October 2015 (49) September 2015 (28)


Sony radi na pristupačnom foto-aparatu bez ogledala? - BIGportal.ba\n8 Avgusta, 2020 8 Avgusta, 2020 0265\nFoto-aparati, sa senzorom punog formata bez ogledala, ne predstavljaju jeftine modele, a Sony A7 je verovatno najjeftinije što se može očekivati od japanske kompanije.\nMeđutim, u budućnosti bi se ovo moglo promeniti, bar prema informacijama sajta Sony Alpha Rumors.\nSugeriše se da tokom septembra Sony planira da predstavi pristupačni “full frame mirrorless” foto-aparat, koji će biti deo kompanijine linije bez ogledala. Naziv ovog modela nije poznat, ali se nagađa da će se zvati ili A5 ili A6.\nKada su u pitanju specifikacije, trenutno nema previše informacija. Sugeriše se da bi foto-aparat mogao imati manji i kompaktniji dizajn, sličan Sony A6XXX seriji. Takođe, glasine pominju da aparat neće imati EVF (što bi bio jedan od načina da se smanji cena uređaja), te da bi početna cena mogla iznositi 1000 dolara.\nNaravno, sve navedeno je potrebno uzeti sa rezervom jer ništa nije zvanično potvrđeno, ali za one koji traže jeftiniji foto-aparat sa senzorom punog formata bez ogledala, ovo bi mogao biti dobar izbor ukoliko se pojavi na tržištu.


Izvor: SrbijaDanas.com, 26.Okt.2020, 08:24\nČeka ih vreme velikih preokreta i neizvesnosti!\nSvaka nedelja je prilika za novi početak. Ove nedelje možeš da središ misli u privatnosti svog doma, zapitaj se šta je to što ti nedostaje, a što bi te usrećilo, napravi plan, a u međuvremenu ti mi dajemo smernicu u okviru ovonedeljnog horoskopa.\nProblemi na poslu će proći krajem nedelje kada se smiri napetost u komunikaciji sa nadređenima. Pažljivo u radu sa informacijama koje dobijate od kolega, lako mogu biti pogrešne. Sada je vreme za dubok, intiman razgovor sa partnerom o stvarima koje vas muče kako bi došlo do stabilizacije odnosa. Posvetite se sebi i izbegavajte prijatelje koji vam crpe energiju. Budite oprezni u saobraćaju....\n13:53: Povratak Tajsona u ring: „Svetska titula je došla prerano, ...\n13:53: NEKAD JE REZULTAT BITNIJI OD IGRE! Stanković: Dobar pristup za n...\n13:52: "TURSKI TOK PRI KRAJU" Vučić: Srbiji ove godine 60 odsto invest...\n13:52: Čeka li Srbiju policijski čas? ANKETA\n13:51: Del Potro želi da "pogine muški", Argentinac najavio kako želi...\n13:51: NAJAVA NEMAČKOG MINISTRA EKONOMIJE: Parcijalno zaključavanje u ...\n13:51: Vučić najavio još jedan težak dan zbog situacije sa koronom\n13:49: "POTPUNI FIJASKO DRŽAVE I INSTITUCIJA" Tegeltija o novom snimku,...\n13:48: Mačva i Inđija danas otvaraju kolo, sutra TSC u derbiju čeka P...\n13:48: Koordinaciono telo dodelilo 30 MILIONA za zapošljavanje novih ra...\n13:48: SKORO 7.500 AKTIVNIH SLUČAJEVA Vučević: Danas u Novom Sadu ča...\n13:46: Sezona iznajmljivanja gradskih bicikala se završava 1. decembra\n13:46: Nastavljeni pregovori Britanije i EU o sporazumu posle Brexita\n13:45: U nedelju hladno\n13:45: Pet automobila Fijat 500L i stan u Beogradu: Danas prvo izvlačen...\n13:44: Rade Panić: Kon je izneo neistine. Ili je neobavešten, ili je i...\n13:44: "Uvek je bio najbolji vojnički pasulj" FOTO\n13:42: Darija Kisić Tepavčević opomenula voditelja: "Evo i vi Filipe ...\n13:42: DIMITRIJE KAMENOVIĆ: Pobeda protiv Napretka najbolji lek za elim...\n13:42: U Nišu priređen tehnički prikaz ruskih tenkova T-72MS\n13:42: Uz Suzuki Swift Elegance novogodišnji poklon u vidu seta zimskih...\n13:41: DA SE NE PONOVI JAVOR: Stanković želi tri boda protiv Rada, ali...\n13:39: "Autogol Zaeva"


Usvojena nova platforma USNSS – Stepa\nSavetodavni odbor Udruženja stanara naselja Stepa Stepanović u Beogradu, usvojio je 24. avgusta novu platformu Udruženja. Platforma definiše strateške ciljeve budućeg delovanja Udruženja. Ona obuhvata kako rešavanje akutnih problema tako i buduće izazove.\nUdruženje stanara naselja Stepa Stepanović formirano je u novembru 2012. godine, i već više od godinu i po dana se bavi zaštitom prava, interesa i unapređenjem kvaliteta života stanara naselja Stepa Stepanović. Kako je fokus stanara naselja sa procesa pred-useljenja i useljenja promenjen na svakodnevne teme života u naselju tako je potrebno da se definiše i način rada Udruženja u budućem periodu.\nSavetodavni odbor, formiran u junu 2014. godine je sastavljen od većine skupština zgrada u naselju Stepa Stepanović (u trenutku formiranja od 118 skupština stanara naselja, 99 je potpisalo Memorandum o saradnji sa Udruženjem stanara naselja, od kojih je 60 imalo svoje predstavnike na konstitutivnoj sednici). Savetodavni odbor pozitivno je ocenio tekst platforme i usvojio njen sadržaj.\nPlatformu možete pogledati i preuzeti na linku www.stepa.rs/udruzenje/platforma


Krstić: ''Jagodina je pravi klub za mene'' - Sportske.net\nKrstić: ''Jagodina je pravi klub za mene''\nDoskorašnji fudbaler OFK Beograda Miloš Krstić (25) izjavio je danas da je, i pored brojnih ponuda, odlučio da potpiše dvogodišnji ugovor sa Fudbalskim klubom Jagodina, jer je to "pravi klub sa dobrim trenerom".\n"Romantičari" sa kreča do tri boda u gradskom derbijuKrunić: "Kriza igre i rezultata"JSL - "Davljenici" uhvatili slamku, Radnički prežaljenMilanović očekuje neizvestan derbiĐurđević: "Gradski derbi uvek interesantan"\n"Znam da sam došao u pravi klub na čelu sa dobrim trenerom i stručnim štabom. Nastojaćemo da u ovoj sezoni napravimo što bolje rezultate. Bilo je dosta ponuda, ali opredelio sam se za Jagodinu jer znam da je to pravi klub za mene. Znam dosta igrača ovde, a i moj kum Saša Marjanović igra za Jagodinu", rekao je Krstić.\nKrstić, dosadašnji član OFK Beograda, igrao je i za Olimpik iz Marseja, zatim za Čukarički, Radnički iz Niša i Rad iz Beograda.\nSekretar Stručnog štaba FK Jagodina Ivan Radivojević je izjavio da je klub mirno ušao u prelazni rok, bez preteranih ambicija što se tiče dovodjenja igrača.\n"Planirali smo da kostur tima u ovom prelaznom roku zadržimo. Kod mnogih ekipa postoji interesovanje za naše igrače, pa je tako nekolicina prvotimaca trenutno u pregovorima sa nekoliko istočnoevropskih ekipa. Naša uprava ne sedi skrštenih ruku tako da u slučaju nekog odlaska već postoji adekvatna zamena za svaku poziciju u timu", rekao je Radivojević.\nOn je još rekao da je Nenad Nastić napustio klub u ovom prelaznom roku, pošto mu je istekao ugovor, dok je Duško Dukić dogovorio saradnju sa Jagodinom na još godinu dana.\nLeonardo cilja pojačanje u Liverpulu, imperativ je Liga šampiona!


Dodavanje uređaja ili računara na mrežu - Windows pomoć\nKoraci za dodavanje uređaja ili računara na mrežu mogu se razlikovati u zavisnosti od operativnog sistema Windows i tipa mrežnog hardvera koji imate. Sledeći koraci primenjuju se na računare koji rade pod operativnim sistemom Windows 8.1 ili Windows RT 8.1. Da biste dodali računar koji radi pod operativnim sistemom Windows 7 ili starijom verzijom operativnog sistema Windows, potražite odeljak „Dodavanje uređaja ili računara na mrežu“ u okviru „Pomoć i podrška“ na tom računaru. Napomena\nInformacije o podešavanju mreže potražite u članku Podešavanje bežičnog rutera.\nPrikaži sveDodavanje bežičnog računara pritiskanjem tastera na ruteru\nPomoću novih rutera koji podržavaju Windows Connect Now (WCN), koji se takođe naziva i „Wi‑Fi zaštićeno podešavanje (WPS),“ možete da dodate računar na mrežu tako što ćete pratiti sledeće korake:\nProverite pakovanje rutera da biste saznali da li podržava Windows Connect Now (WCN), koji se takođe naziva i „Wi‑Fi zaštićeno podešavanje (WPS)“.\nDodavanje bežičnog računara kucanjem bezbednosnog ključa ili fraze za prolaz\nUnesite bezbednosni ključ za mrežu, frazu za prolaz ili korisničko ime ako vam budu zatraženi, a zatim dodirnite dugme U reduili kliknite na njega.\nDa biste se uverili da ste dodali računar, sledite ove korake:\nUverite se da vidite ikone računara koji ste dodali i ikone drugih računara i uređaja koji su deo mreže.\nAko ne vidite ikone u fascikli „Mreža“, moguće je da je klizač Pronalaženje uređaja i sadržaja isključen. Više informacija potražite u članku Pronalaženje računara, uređaja i sadržaja na vašoj mreži.\nDodavanje žičnog računara\nPriključite računar na čvorište, komutator ili ruter, a zatim ga uključite. (Ako vaš dom ima Ethernet ožičenje i imate konektor u sobi u kojoj je računar, možete da priključite računar na Ethernet konektor.)\nDa biste na mrežu dodali bežični uređaj, na primer bežični štampač ili server za štampanje, sledite ove korake:\nSledite uputstva koja ste dobili uz uređaj da biste ga dodali na mrežu. Da biste se uverili da ste dodali uređaj, sledite ove korake:\nUverite se da vidite ikone za uređaj. Ako je uređaj štampač, možda ćete morati da uključite deljenje štampača da bi ostali računari na mreži mogli da ga koriste. Više informacija potražite u članku Deljenje štampača.\nDodavanje žičnog uređaja\nUključite uređaj i priključite ga na neku od sledećih stvari: Čvorište,\nkomutator ili ruter\nRačunar koji je priključen na čvorište, komutator ili ruter\nTaj uređaj bi sada trebalo da bude povezan sa mrežom.\nDa biste se uverili da ste dodali uređaj, sledite ove korake:


Američki mediji otkrivaju kako Vašington planira da pobedi u eventualnom ratu protiv Rusije - Sputnjik Srbija\n21:41 18.12.2020 Preuzmite kraći link\nNeophodnost uništavanja naprednih sistema protivvazdušne odbrane i borbe u vazduhu biće presudni u sukobu protiv zemlje koja je sposobna da sa neba projektuje veliku razornu moć, navodi se u članku.\nKako se dodaje, sposobnost uspešne dopune goriva u avionima u vazduhu, napadi lovaca i podaci iz svemira biće deo „dominacije na nebu“.\nU članku se napominje da će savremeni rat u vazduhu imati sasvim drugačiji karakter, različit od sukoba u Iraku ili Avganistanu. U takvom ratu će se Sjedinjene Američke Države suočiti sa visokotehnološkim protivnikom.\n„Mi smo se usmerili na iskustva u tehnološki zaostalom okruženju. Nedavno smo tek počeli da se fokusiramo na to kako obuzdati visokotehnološkog protivnika i kako promeniti način na koji koristimo vazdušne snage“, izjavio je general-potpukovnik Džozef Gastela, zamenik načelnika štaba američkog vazduhoplovstva. On smatra, da uprkos važnosti kopnenih sistema velikog dometa, vazdušni napadi će biti presudni za svaki uspeh.\n„Ne možete voditi regionalnu operaciju koristeći samo rakete. Tokom operacije „Pustinjska oluja“ identifikovano je 60 ciljeva, ali lako možemo identifikovati sto ciljeva u slučaju operacije u Evropi ili u Južnokineskom moru", rekao je Gastela.\nOn je pojasnio da će pobeda u bilo kom velikom sukobu zavisiti od sposobnosti dominacije i pobede i na kopnu i u vazduhu zahvaljujući koordiniranim zajedničkim akcijama svih rodova vojske.\nIntenzitet agresivnih akcija SAD i drugih zemalja NATO-a prema Rusiji, posebno na njenim zapadnim granicama, znatno je porastao u poslednjih nekoliko godina. Krajem ovog leta povećao se broj presretanja vojnih aviona Alijanse u blizini granica Rusije.\nMinistar odbrane Rusije Sergej Šojgu primetio je da akcije NATO-a često imaju „otvoreno antiruski karakter“. Naglasio je da ministarstvo preduzima mere za neutralisanje pretnji, a takođe povećava borbeni potencijal ruske vojske.\nrat, sukob, velike sile, Rusija, Amerika


Pompeova evropska turneja – bahatost, neznanje i širenje imperijalnih interesa - Sputnjik Srbija\n17:13 17.02.2019 (osveženo 18:09 17.02.2019) Preuzmite kraći link\nTokom svoje evropske turneje državni sekretar SAD posetiće i Slovačku, Poljsku, Belgiju i Island. O ovoj turneji, koju naziva pokušajem širenja imperije, za Sputnjik govori bivši oficir američke vojske Skot Benet.\n— Strategija neokonzervativnog establišmenta u Vašingtonu se uvek sastojala u pokušaju širenja američke imperije putem izgradnje vojnih baza, ali i putem pritisaka preko MMF-a, UN, EU i drugih međunarodnih organizacija, pa i bankarskih kartela i sličnih organa. Ne bi trebalo smetnuti s uma da rat ima različite dimenzije: vojne, ekonomske, diplomatske, informacione. Majk Pompeo svoj doprinos čini kroz dilomatsku dimenziju, pokušavajući da ojača uticaj američke politike u državama bivšeg SSSR-a. Deluje mi da to može zaista imati prilično ozbiljne posledice, jer on pokazuje nekompetentnost, donekle bahatost, a čini se i da je njegov um u čudnom stanju, kao da nije trezan ni trezven. Deluje kao da on ne priznaje postojanje sadašnje moderne Rusije. Pompeo kao da je ostao zaglavljen u vremenu Hladnog rata, on na stvari gleda iz perspektive osamdesetih godina prošlog veka. Sa druge strane, mislim da Mađarska na Pompea gleda uvređeno, jer je on vraća u vreme koje je odavno za nama. Osim toga, on je svojim nastupom pokazao arogantan stav prema Budimpešti, time što se postavio kao da je Mađarska tek američki pion u igri protiv Rusije.\nKoliko je sada Evropa važna za SAD i konkretno za Trampa?\n— Mađarska, Poljska i druge države vitalno su važne, jer SAD, posebno neokonzervativci, smatraju da ove države mogu biti upotrebljene kako bi se posredno vršio pritisak na Rusiju. Osim toga, još jedan od razloga zašto Pompeo, neokonzervativci i administracija Boltona očajnički pokušavaju da podstaknu predsednika Trampa na antagonistički i neprijateljski stav jeste u vezi sa njihovim predstojećim operacijama koje bi trebalo da destabilišu Iran. Ne sme se zaboraviti da se sprema konferencija u Poljskoj, gde će biti razmatrano delovanje Teherana i biće pokušaja da se iskoristi nezavidna situacija u kojoj se Iran nalazi, kako bi se NATO blok podstakao na potencijalnu podršku vojnoj operaciji svrgavanja sadašnjeg režima. Tokom ove operacije će Izrael, SAD i NATO pokušati da politički uzdrmaju Iran tako što će ga ostaviti u haosu i rasulu.\nMeđutim, mislim da smo isto tako svedoci toga kako predsednik Orban vrlo jasno stavlja do znanja da Mađarska to neće dozvoliti ni tolerisati. Budimpešta neće trpeti ulogu marionete, koja mora da igra kako SAD sviraju. Jasno je da je Vašington svoj kredibilitet izgubio u prethodnim nemoralnim operacijama u Venecueli, Siriji, Libiji i drugim državama.\nKoliko će izlaz SAD iz Sporazuma o raketama malog i srednjeg dometa, a posledično i rusko napuštanje istog, izmeniti značaj odnosa SAD i Evrope?\n— Ako pogledamo na ono što se dešava u Evropi, može se reći samo jedno: to je bure baruta. Evropa se cepa zbog američkih operacija svrgavanja legitimnih lidera brojnih zemalja na Bliskom istoku. Sve je to započeto u vreme Džordža Buša, tokom rata koji je usledio nakon 11. septembra. Iako je kasnije bilo rečeno da je sve to bila provokacija, ipak je Amerika kao vojni i ekonomski gigant započela vojne operacije u regionu. Obama je nastavio ovu politiku i proširio svoje delovanje na Libiju i Siriju, ali i na Ukrajinu, i imao je čvrstu nameru da nastavi borbu protiv Rusije posle pada Sirije.\nDonald Tramp je došao na vlast baš zato što je američki narod hteo da se prekine sa prethodnom politikom i nisu želeli rat sa Rusijom. Donald Tramp je izjavio da bi „bilo dobro da normalizujemo odnose sa Rusijom“, a Vladimir Putin je izjavio isto to. Činilo se da imamo priliku da ispravimo brojne greške koje su pravljene još od devedestih godina prošlog veka, jer je američki narod želeo drugačiju politiku. Ali kada se Tramp pojavio na političkoj sceni, delovalo je da su mu jednostavno predali štafetu i prisili da nastavi neokonzervativnu delatnost.\n13:07 Ruska Duma: Vučić ─ „kost u grlu“ za „NATO lobi“ na Balkanu


Moor: RS je kriva zbog postojanja supervizije za Brčko – Informer\nIzjava supervizora za Brčko Rodericka Moora da iz Republike Srpske stižu nepovoljni signali u vezi sa poštivanjem linije razgraničenja u području Distrikta Brčko je začuđujuća, jer je ta linija tačno utvrđena i RS nema bilo kakve mogućnosti da je opstruiše, ocijenio je eskpert za pitanje granica i imovine Vladimir Lukić.\n“Kada je vršena arbitraža, glavni arbitar je tačno naveo šta je Distrikt i gdje je linija razgraničenja, a međunarodni zvaničnici prave probleme tamo gdje ih nema da bi što duže ostali”, rekao je Lukić Srni.\nOn je dodao da supervizija za Brčko sada suvišna, jer se radi o malom prostoru sa “dobro definisanim problemima“.\nSupervizor za Brčko Roderick Moor rekao je juče da još nisu ispunjeni uslovi za okončanje supervizije u Brčko distriktu, za šta je u najvećoj mjeri okrivio RS.\nOn je izjavio da iz RS i dalje stižu “nepovoljni singnali” u vezi sa uvažavanjem linije razgraničenja u području Distrikta, te da se stvaraju i određeni problemi u smislu omogućavanja da Ustavni sud BiH bude nadležan u slučajevima rješavanja sporova koji se tiču Brčko distrikta.\nSenat UNSA traži hitno oslobađanje Jovana Divjaka


INICIJATIVA ZA LOKALNU SAMOUPRAVU - četvrtak 14. februar 2019. u 18h – Grupa za konceptualnu politiku\nNextKraj podrške nezavisnoj kulturi u Novom Sadu\nBranka Ćurčić on фебруар 5, 2019\nčetvrtak 14. februar 2019. u 18h\nPozivamo vas da nam se pridružite u Inicijativi za lokalnu samoupravu da bismo odbranili i ostvarili naše pravo da upravljamo javnim poslovima od neposrednog zajedničkog i opšteg interesa za lokalno stanovništvo. Udruženi i organizovani građani imaju pravo da učestvuju u lokalnoj samoupravi nezavisno od partijske i izborne mobilizacije. Sloboda ljudi da sami donose odluke i predlažu rešenja za svoje probleme je jedini način da živimo dostojanstveno i slobodno.\nPrvi sastanak će biti posvećen osnovnim institucijama lokalne samouprave – mesnim zajednicama – gde ćemo vam predstaviti naše iskustvo, rezultate istraživanja i podatke prikupljene putem slobodnog pristupa informacijama od javnog značaja o radu ovih lokalnih ustanova. Mesne zajednice u Novom Sadu su zatvorene za angažovane građane koji ne čekaju da ih drugi organizuju kada nastoje da postave za njih važna pitanja i zahtevaju odgovore vlasti. Da bismo ih otvorili za naše potrebe – socijalne, stambene, organizacione – potrebno je da na organizovan način iznesemo svoje predloge i zahtevamo da oni budu prihvaćeni.\nNa Inicijativu za lokalnu samoupravu pozivamo bivše predsednike i članove Saveta mesnih zajednica, udruženja građana, aktiviste, građane, novinare, stanare i ostale aktere iz polja stanovanja i lokalne zajednice – (ne-)profesionalne upravnike stambenih zajednica i organizatore upravljanja. Predstavnici uprava u Novom Sadu zaduženi za rad mesnih zajednica i sprovođenje Zakona o stanovanju i Zakona o lokalnoj samoupravi biće pozvani u svojstvu članova uprave, a ne vlasti. Cilj nam je da kroz javne razgovore otvorimo brojne probleme vezane za lokalnu samoupravu u Novom Sadu i da pokušamo zajedno da promislimo nove oblike organizovanja i nove institucije kojima bismo mogli da utičemo na rešenje tih problema.\nInicijativu za lokalnu samoupravu ne pokrećemo slučajno. Dugogodišnji rad našeg udruženja sa ljudima u lokalnim i mesnim zajednicama kao osnovnim institucijama lokalne samouprave, konačno je dobio pozornost vlasti na njoj svojstven način – odbijanjem komunikacije i zatvaranjem vrata institucija za inicijative ljudi i za udruženja građana. U ovom trenutku potrebno je novo promišljanje organizacije ljudi po specifičnim problemima sa kojima se svakodnevno susrećemo. Ovo je trenutak partijske i izborne mobilizacije, koja ne mora nužno zahvatiti lokalne probleme, a danas to i ne pokušava da učini. Koliko će aktuelni protesti otvoriti prostora za to, ostaje da vidimo. Naše pitanje je pitanje drugačijeg pogleda na lokalne politike, koje neophodno moraju pozvati i uključiti ljude iz lokalnih zajednica.\nInicijativa je pokrenuta u okviru Mesnih foruma i projekta „Lokalne politike i urbana samouprava“, koje realizuje Grupa za konceptualnu politiku iz Novog Sada, uz podršku Fondacije za otvoreno društvo, Srbija.\nPosted in: Lokalne politike i urbana samouprava, Mesne zajednice, Mesni forum, Najave, Preporučujemo, Slučajevi


Novo iz Epl "kuhinje": Predat patent za laptop bez tastature - 10.09.2020, Sputnik Srbija\nKompanija "Epl" planira da napravi futuristički MekBuk koji bi mogao da bude prvi laptop bez fizičke tastature i sa obrnutim bežičnim punjenjem. 10.09.2020, Sputnik Srbija\n22:08 10.09.2020 (Osveženo: 03:10 26.08.2021)\nU okviru jednog patenta, "Epl" opisuje laptop koji poseduje donju površinu zasnovanu na dodiru, bez fizičke tastature.\nNa blogu "Patently Apple", posvećenom izveštavanju o intelektualnom vlasništvu kompanije "Epl", piše da to što bi MekBuk naredne generacije trebalo da ima staklenu površinu takođe može da znači da bi taj uređaj mogao da dobije potpuno novi interfejs bez tastature i tačpeda.\nTeoretski, to znači da bi korisnici dobili gejmerski interfejs za video igre, di-džejevima bi bila obezbeđena mikseta zasnovana na dodiru, dok bi video-montažeri na novom interfejsu mogli da iskoriste prednosti ekrana na dodir u odnosu na tastaturu.\nOstavljajući po strani ideju o tastaturi potpuno zasnovanoj na ekranu osetljivom na dodir, patent ipak sugeriše mogućnost da se tanka fizička tastatura položi preko površine ekrana. To bi praktično prenelo samo kucanje na ekran koji je zasnovan na prepoznavanju dodira.\nU pitanju je tehnika za koju se kaže da će biti korišćena u dual-skrin PC-ju Surface Neo, koji bi naredne godine trebalo da se pojavi u prodaji, ali i koja se može videti kroz istoriju uređaja osetljivih na dodir (Erikson R380 iz 2000. godine).\nPored interfejsa osetljivog na dodir, patent sadrži i deo o upotrebi obrnutog bežičnog punjenja, prostor gde bi mogli da se pune odgovarajući uređaji, kao što su Apple Watch ili iPhone.\nNiko, naravno, ne može sa sigurnošću da tvrdi da to što je ovaj projekat stigao u američku kancelariju za patente, da to zapravo znači i da će biti plasiran na tržište.


Portal Sarajevo-RS.com - Snijeg usporio saobraćaj, kolaps na putevima širom grada\nSnijeg usporio saobraćaj, kolaps na putevima širom grada\nsreda, 19 april 2017 01:42\nZbog snijega koji pada u većem dijelu Republike Srpske, a posebno na području grada Istočno Sarajevo, vozi se usporeno i otežano. Posebno na dionici puta Sarajevo - Pale - Sokolac, gdje se vozila kreću oko 40 km/h.\nPosebnu pažnju skrećemo na dionicu puta Lapišnica - Bulozi, opština Istočni Stari Grad, gdje je došlo do udesa između tri terena vozila što je izazvalo zastoj. U ovom udesu nije bilo povrijeđenih, a na vozilima nije nastala veća materijalna šteta.\nUslovi na cesti su loši i vozila se kreću usporeno, sa povremenim zastojima zbog proklizavanja ili otežanog mimoilaženja. Iz Auto-moto saveza za Sarajevo-RS su poručili da vozači na put ne kreću bez zimske opreme, te da vožnju prilagode uslovima na putu.\nSinoć oko 23:00 časa došlo je do saobraćajnog kolapsa u Ulici vojvode Radomira Putnika u Istočnom Novom Sarajevu, u mjestu Vraca, kada je više automobila sletjelo sa kolovoza usljed loših uslova na putu.\nViše iz ove kategorije « Snijeg zabijelio u pojedinim dijelovima BiH Snijeg ostavio bez struje pojedine opštine »


MODS - PROTIV SEGREGACIJE I DISKRIMINACIJE ROMSKE DECE\nObrazovanje • Saopštenja • Vesti • Zaštita od nasilja\nMreža organizacija za decu Srbije – MODS osuđuje dešavanja u OŠ „Branko Radičević“ u Bujanovcu u kojoj nastava za prvake nije počela usled nezadovoljstva roditelja formiranjem mešovitih odeljenja koja bi trebalo da pohađaju romska deca i deca iz većinske populacije. Roditelji su odlučni u nameri da decu ne šalju u školu ukoliko škola ne formira odvojena odeljenja za decu romske nacionalnosti, u suprotnom razmatraju i prebacivanje dece u druge škole.\nDeca romske nacionalnosti su često izložena različitim oblicima indirektne ili direktne diskriminacije, a formiranje segregisanih odeljenja ili škola svakako predstavlja vid diskriminacije koji je zabranjen antidiskriminacionim propisima Republike Srbije, kao i Zakonom o osnovama sistema obrazovanja i vaspitanja koji zabranjuje da se u obrazovnom sistemu izdvajaju lica ili grupe lica, između ostalog i po osnovu rasne, nacionalne, etničke, jezičke ili verske pripadnosti.\nPrepoznajući važnost ovog problema ističemo da segregacija u obrazovanju, ne samo da ozbiljno ugrožava ostvarivanje prava romskih učenika na kvalitetno obrazovanje, već i povećava rizik od siromaštva i stigmatizacije. S druge strane, njihovim isključivanjem se samo produbljuje razlika između romske i neromske dece, što dovodi do njihove marginalizacije i diskriminacije.\nNa kraju, podsećamo na to da postojeći međunarodni i domaći pravni okvir nalaže preduzimanje odgovarajućih mera, kako od strane nadležnog Ministarstva prosvete, nauke i tehnološkog razvoja, tako i od jedinice lokalne samouprave, za sprečavanje i ukidanje diskriminacije i segregacije po osnovu bilo kog ličnog svojstva, pa i pripadnosti određenoj etničkoj grupi ili nacionalnoj manjini. Ovo se prvenstveno odnosi na osnovno obrazovanje koje ima odlučujuću ulogu u izgradnji zdrave i stvaralačke ličnosti.


KAMP TUGE Ispod jednog mosta u Parizu imigranti napravili sopstveno naselje\nViše od 350 izbeglica, uglavnom iz Sudana, ali i iz Eritreje, Somalije i Egipta, živelo je u improvizovanom kampu ispod šina metroa između stanica La Šapel i Barb-Rošekuar u severnom delu Pariza.\nPolicija je proteklog vikenda obavestila imigrante da imaju rok od 48 sati da isprazne kamp. Jutros je policija opkolila kamp i blokirala saobraćaj u okolini, navodi AFP.\nIzbeglice, uglavnom muškarci, ali i nekoliko porodica, čekali su da se ukrcaju u autobuse kojima će biti prevezeni do različitih prihvatilišta u oblasti glavnog grada Francuske.\nPrema rezultatima ankete koju su u tom kampu prošle nedelje sprovele gradske vlasti i udruženja izbeglica,160 ljudi je htelo da ostane u Francuskoj, dok je 200 nameravalo da ode na druge destinacije, uglavnom u Veliku Briatniju i skandinavske zemlje.\nOd početka godine na obale Italije stiglo je više od 40.000 imigranata koji su bežali od sukoba i siromaštva u zemljama poput Libije i Eritreje.\nOko 1.770 imigranata je stradalo na tom opasnom putovanju na koje se često otiskuju u neispravnim i pretrpanim čamcima i brodovima.


Razvoj naše železnice odvijao se vrlo ambiciozno i od toga da smo do pre samo par decenija prugom bili povezani sa gotovo celom Evropom teretnim i putničkim vozovima za koje se karta rezervisala mesecima unapred zbog pristupačne cene i komfora, došli smo do toga da vozovi na pojedinim deonicama “jure” od 10 do 30 kilometara na sat kao što je to bio slučaj sa vozom na relaciji Zrenjanin - Novi Sad.\nTa vozna linija uvedena je zbog velikog interesovanja 2018. godine nakon desetogodišnje pauze, a putnicima je od grada na obali Tise do Srpske Atine trebalo tri sata koliko i svakom prosečnom biciklisti koji bi se od Zrenjanina otisnuo ka Novom Sadu na “daleki put” od oko 50 i kusur kilometara.\nTa linija je nakon izvesnog vremena ukinuta zbog, kako tvrde građani, sramote ili, prema rečima zvaničnika, nerentabilnosti.\nIz “Železnica Srbije” podsećaju da je knez Milan Obrenović srebrnim budakom 3. jula 1881. godine udario temelj Srpskim državnim železnicama. Ovaj događaj zbio se “kraj mosta na Mokroluškoj rečici do Topčiderskog puta“ (to mesto je u blizini današnjeg mosta Gazela u Beogradu), a prvi svečani voz na pruzi Beograd-Niš protutnjao je Moravskom dolinom 4. septembra 1884. godine. Redovni saobraćaj na ovoj relaciji počeo je 15. septembra i taj dan srpske železnice obeležavaju svake godine kao Dan železničara i voz je tu relaciju prelazio za sedam i po sati. Danas, gotovo 140 godina kasnije, od Beograda do Niša možete stići za samo dva sata brže i to pod uslovom da voz ne kasni, što je redak slučaj.\nSlična je situacija i na drugim relacijama koje nisu pod rekonstrukcijom ili nisu ukinute, a putnika je sve manje i manje zbog nepouzdanih polazaka i čestog kašnjenja, pa čak i nestanaka struje kao što je to bio slučaj sa Železničkom stanicom u Novom Sadu koja je nedavno deset dana bila u potpunom mraku zbog požara na trafo-stanici.\n- Od 15 redovnih međunarodnih putničkih vozova iz Beograda ostala su samo tri. Jedan za Austriju preko Hrvatske i Slovenije i dva za Crnu Goru. “Pokidani” su redovni vozovi za Makedoniju, Bugarsku, Rumuniju, Mađarsku, BiH, Beč, Veneciju, a broj vozova ka Sloveniji i Hrvatskoj je sveden sa četiri para na jedan polazak dnevno. Postoji nekoliko letnjih vozova, kao i neke presedačke veze na granici sa Bugarskom i Mađarskom, ali to stvari mnogo ne popravlja – smatra inženjer železničkog saobraćaja Karlo Polak.\nPrema njegovim rečima, tokom protekle dve decenije, srednja tehnička brzina (moguća maksimalna brzina) na prugama u Srbiji je bila između 60 i 65 km/h.\n- U praksi to je kombinacija delova mreže gde su brzine 80-120 km/h, i onih gde su brzine 30-50 km/h, pa i samo 10-20 km/h. Srednja brzina putničkih vozova je oko 45 km/h, a teretnih 25-30 km/h. Srednja maksimalna brzina za koju su projektovane pruge u Srbiji je 93 km/h. Odnosno, da su nam pruge poslednjih decenija samo dobro održavane, sada bi srednja brzina vozova bila 50 odsto veća, takođe po brzini konkurentna kamionima i autobusima na većini pravaca – ističe Polak.\nPodsetimo, izgradnja prvih pruga u našoj zemlji započeta je još polovinom 19. veka, a razvoj železničkog saobraćaja doživeo je ekspanziju krajem 19. i početkom 20. veka.\nPosle Prvog svetskog rata teritorije koje su bile pod Austrougarskom monarhijom ujedinile su se u Kraljevinu SHS i železnička mreža postaje jedinstvena, a mrežu pruga sačinjavalo je pet sistema različitih kolosečnih širina.\nU “Železnicama Srbije” navode da je tokom NATO agresije znatan deo pruge i postrojenja na mreži uništen ili onesposobljen.\nRazvoj i modernizacija započeta početkom 90-ih naglo je usporena i prekinuta u ovom periodu i skoro nikada nije povraćena stara slava železnice koja je izgubila bitku sa avio i autobuskim prevozom putnika. Izgradnja nove trase od Beograda do Novog Sada, kao i planirano produženje do mađarske granice, a zatim i rekonstrukcija pruge od srpske prestonice do Niša, vraća nadu u neka bolja vremena za srpsku železnicu.


BEOGRAD SLEDEĆA STANICA: Zvezdino kapitalno pojačanje za korak bliže - Domaći fudbal, Fudbal, The Best Of, Top News\nBEOGRAD SLEDEĆA STANICA: Zvezdino kapitalno pojačanje za korak bliže\nStrahinja Nikolić 13.04.2016., 00:01 4 Comments\nCrveno-beli na dobrom putu da u narednu sezonu uđu uz rešen problem u zadnjoj liniji.\nPoznato je već da Migel Vitor, štoper PAOK-a, predstavlja metu Crvene zvezde za poziciju štopera.\nPrema pisanju grčkog portala „Novasport“, Portugalac je korak bliži dolasku na Marakanu, jer je čelnicima kluba rekao da ne namerava da produži ugovor koji ističe na kraju ove sezone.\nKako je reč o veoma pouzdanom fudbaleru, za očekivati je da privuče pažnju i platežno moćnijih timova, ali veliki adut Crvenoj zvezdi trebalo bi da predstavlja prilika da zaigra u kvalifikacijama za Ligu šampiona, i tako ponovo sebi otvori mogućnost povratka na tržište zapadne Evrope.\nBivši fudbaler Benfike i Lestera ima 26 godina, za mladu ekipu Portugalije odigrao je 16 mečeva uz jedan gol.\nZA NJIH NIJE POTREBNO OBEŠTEĆENJE: Pet fudbalera koji će na leto ostati bez ugovora\nCrvena ZvezdaFK Crvena zvezdaMigel Vitor\nPrethodna vest NAJBRUTALNIJI START SEZONE: I to je delo devojke! (VIDEO) (FOTO)\nSledeća vest ZIDANOV BLAM NAD BLAMOVIMA: Legendarnom fudbaleru preselo slavlje (VIDEO)\n14.04.2016. at 08:58\nKako to da neće da prodiži ugovor? Treba grci da ga pošalju u Teleoptik sa Žiletom da se opameti.\n13.04.2016. at 12:37\nkao navijač zvezde apelujem na razum uprave zvezde ako ga uopšte imate okanite se više dovođenja stranih igrača u zvezdu i okrenite se domaćim klubovima i pružite šansu domaćim talentovanim igračima jer preterano dovođenje stranih igrača nanosi štetu nesagledivih posledica zvezdi uzmite se više u pamet i okrenite se domaćim igračima\n13.04.2016. at 09:46\nKada vidite tko odlučuje o struci , odnosno o selektoru reprezentacije, nije ni čudno što je reprezentativni fudbal tamo gdje je. Sa ovim ljudima fudbal u Srbiji će i dalje rapidno propadati, a definitivno uništiti reprezentaciju.\n13.04.2016. at 09:42\nKada vidiš tko odlučuje o selektoru, nije ni čudno što se srbski reprezentativni fudbal nalazi tamo gdje jeste. Sa ovim ljudima srbski fudmal će još više propadati.\nNAJBRUTALNIJI START SEZONE: I to je delo devojke! (VIDEO) (FOTO)\nZIDANOV BLAM NAD BLAMOVIMA: Legendarnom fudbaleru preselo slavlje (VIDEO)


Gde će Zvezda završiti ukoliko UEFA bude pravila regionalne podele na žrebu? - Sportske.net\nGde će Zvezda završiti ukoliko UEFA bude pravila regionalne podele na žrebu?\nUkoliko se UEFA bude držala načela spajanja klubova iz bliskih geografskih područja šampion Srbije bi na startu kvalifikacija za LŠ lako mogao da završi u komšiluku.\nZvezdaši, spektakl u subotu počinje od 19 časova!Zvezda želi, igrač želi, ali ima li novca za veliko pojačanje iz Grčke?Krstajić objasnio - Evo šta planira sa Sašom Ilićem!''Slučaj Adžić'' - Oglasio se i Mrkela, šta je istina u celoj priči?Važno za sve navijače Crvene zvezde, zvanično promenjen termin!\nNe tako davno Unija evropskih fudbalskih asocijacija (UEFA) uvela je sistem podgrupa koje se određuju neposredno pred žreb za Ligu šampiona.\nU načelu je ideja bila da se izbegnu daleka putovanja i da klubovi iz bliskih geografskih regija završe u istim podgrupama. Stvari su u praksi bile dosta drugačije, o čemu svedoči i prošlosezonski primer Partizana.\nCrno-beli su na žrebu za drugo kolo kvalifikacija za Ligu šampiona bili među povlašćenim ekipama, a neposredno pre samog izvlačenja parova uvršten je u prvu podgrupu.\nPotencijalni rivali Partizana bili su Žalgiris (Litvanija), Dudelanž (Luksemburg), Budućnost (Crna Gora), Samtredija (Gruzija) i pobednik jednog od mečeva prve runde kvalifikacija.\nŽreb je spojio šampione Srbije i Crne Gore ali je lako moglo da se dogodi da Partizan završi u Litvaniji ili Gruziji što nema nikakve logike sa pričom o geografskim odrednicama.\nOve godine u kvalifikacijama će nas predstavljati Crvena zvezda, pa je ponovo zanimljivo videti koji bi sve klubovi iz okruženja mogli da uđu u uži krug potencijalnih rivala šampiona Srbije ukoliko UEFA bude poštovala neku logiku.\nPošto će Crvena zvezda biti povlašćena na žrebu za prvo kolo kvalifikacija jasno je da joj rivali sigurno neće biti bugarski Ludogorec, a po svoj prilici ni Kukeši (Albanija), niti šampioni Slovenije i Mađarske ukoliko to budu Maribor i Videoton.\nUkoliko bismo se vodili geografskim odrednicama u podgrupi koju bi UEFA mogla da formira neposredno pre žreba, Zvezdini potencijalni rivali bili bi Zrinjski (BiH), Sutjeska (Crna Gora), Škendija (Makedonija), ali i Ferencvaroš (Mađarska) ili Olimpija (Slovenija) ukoliko osvoje titule u svojim zemljama.\nSa druge strane, u opticaju su i klubovi sa Ostrva, iz baltičkih zemalja, ali i oni koji sigurno nisu preterano poželjni zbog dalekih putovanja poput šampiona Gruzijem, Jermenije ili Islanda.\nŽreb za prvo i drugo kolo kvalifikacija za Ligu šampiona zakazan je za 19. jun kada ćemo saznati ko će biti rival Crvene zvezde na startu takmičenja, ali i ko će je čekati na sledećem koraku.


Poznate ličnosti su opsednute mesečevom vodom - a mi vam otkrivamo šta je ona i čemu zapravo služi\nUkoliko vas interesuju kristali, isceljenje energijom i spiritualnost – vrlo je moguće da ste se već susreli sa mesečevom vodom. Ipak, ako kao i ja o kristalima imate površno znanje (uz volju da saznate više), ali posedujete Moon aplikaciju i pratite mesečeve mene jer osećate uticaj meseca na svoje raspoloženje, imamo vesti za vas. Mesečeva voda trenutno je u trendu, a njome su opsednute čak i poznate ličnosti poput Viktorije Bekam. Viktorija je veliki fan Moon Mist mesečeve vodice koju je kreirao (odnosno bolje reći, brendirao), Paolo Lai, kvalifikovani refleksolog, a mi ćemo vam u nastavku otkriti šta je to mesečeva voda, čemu ona zapravo služi i kako je možete kreirati i u kućnim uslovima. Spremite se na spiritualno putovanje koje će vam doneti pozitivnu i isceljujuću energiju.\nŠta je mesečeva voda?\nMesečeva voda je najjednostavnije rečeno – voda koja je napunjena energijom meseca. Za dodatne benefite, u ovu vodu možete dodati kristale koji se takođe mogu energetski napuniti, a u odnosu na energiju koju priželjkujete trebalo bi da odaberete tip kristala. Energija rozenkvarca pomaže vam pri onome za čime žudi vaše srce, energija tirkiza pogodna je za isceljenje, ametist će vam doneti san, safir mudrost, a nije preporučljivo više kristala istovremeno kombinovati sa mesečevom vodom. Takođe, pre nego što vodu ostavite na mesečini kako bi se ispunila energijom, možete da je “blagoslovite” namerom ili željama ili da iskoristite momenat tokom večeri da uz nju meditirate i izgovorite reči afirmacije.\nKoja lunarna faza je najbolja za kreiranje mesečeve vode?\nSvaka lunarna faza ima svoje prednosti, a u zavisnosti od toga što vam je potrebno – birate mesečevu fazu za vreme koje ćete vodu ispuniti energijom. Mladi mesec je pogodan za nove početke, kada bi trebalo da energiju unesete u nameru da započnete neki novi projekat ili novu fazu života u bilo kom smislu. Sa druge strane, pun mesec obeležava kraj lunarnog ciklusa, i njegova energija bi trebalo da vam pripomogne pri otpuštanju starih navika i obrazaca, koji vam više nisu potrebni. Pre kreiranja svoje jedinstvene mesečeve vode dobro razmislite o onome što vam je potrebno i vodite se time. Sačekajte ciklus koji vam odgovara i ne žurite – za najbolji i željeni efekat.


EXCHANGE 5 - Vrnjačka Banja\nHome > Javni pozivi i konkursi > EXCHANGE 5\nPosted on 12. septembra 2017. 15. septembra 2017. by Nebojša Alimpić\nProgram finansira Evropska unija iz sredstava IPA 2014, Ministarstvo državne uprave i lokalne samouprave (MDULS) je korisnik u smislu indirektnog upravljanja sredstvima, dok je SKGO implementacioni partner. Veoma značajnu ulogu ima i Ministarstvo finansija (MFIN) s obzirom na sadržinu podrške i teme koje su velikim delom u nadležnosti ovog ministarstva. Ukupna vrednost donacije EU je 4,45 miliona evra, a predviđeno trajanje Programa je tri godine.\nU okviru prve komponente Programa Exchange 5, biće podržana implementacija grant šeme usmerene na unapređenje upravljanja imovinom u gradovima i opštinama Srbije. Raspisivanje konkursa za dodelu grantova očekuje se sredinom 2017. godine. Predviđeno je da SKGO pruži podršku u svim fazama sprovođenja grant šeme, i to na horizontalnom nivou upravljanja u saradnji sa MFIN i MDULS, kao i u neposrednoj saradnji sa lokalnim samoupravama – korisnicima grantova.\nPored projektnih donacija kroz grant šemu, u okviru Programa planirana je i podrška za unapređenje opštinskih usluga u upravljanju imovinom za najmanje 20 gradova i opština koje pripadaju kategoriji nerazvijenih. Podrška će biti pružena u formi ekspertske tehničke pomoći koje nazivamo opštinskim paketima i koji će po svom obuhvatu biti posebno prilagođeni kapacitetima nerazvijenih jedinica lokalne samouprave, budući da je namera da se u okviru Programa učini i iskorak kod ovakvih JLS da uspostave bar osnovne pretpostavke za sistem upravljanja imovinom. Dodeljivanje opštinskih paketa podrške biće organizovano takođe na konkursnom principu, ali uz jednostavnije proceduralne zahteve u drugoj godini sprovođenja Programa.\nKako bi se podigli kapaciteti i svest o važnosti i perspektivama efikasnog upravljanja javnom imovinom za lokalni razvoj na nivou Srbije, kroz ovu komponentu će biti realizovane regionalne obuke za upravljanje imovinom namenjene svim JLS u Srbiji.\nPredviđena podrška lokalnim samoupravama u svim fazama budžetskog ciklusa tokom tri godine sprovođenja Programa će biti realizovana na osnovu metodologija Ministarstva finansija pri čemu SKGO ima i posebna zaduženja za koordiniranje, unapređenje i podršku gradovima i opštinama u Srbiji.\nNa godišnjem nivou biće pripreman pregled i analiza Odluka o budžetu i Odluka o završnom računu lokalnih samouprava, biće realizovane radionice i regionalne obuke, kao i pripreman paket dokumenata i modela neophodnih za pravilnu primenu programskog budžetiranja u okviru izrade Odluka o budžetu i Odluka o završnom računu budžeta JLS. Kapitalno budžetiranje biće adresirano kao sastavni deo planskih procesa na lokalu, a podrška za programsko budžetiranje u okviru Exchange 5 obuhvata i horizontalne teme rodno odgovornog budžetiranja, kao i promocije izrade građanskih vodiča kroz budžet.\nPored ovoga, predviđena je i neposredna tehnička podrška za 12 lokalnih samouprava u procesu planiranja i budžetiranja radi testiranja unapređenih paketa dokumenata i pripreme preporuka zasnovanih na konkretnom uzorku.\nVladimir Zafirović, koordinator Komponente 1: vladimir.zafirovic@skgo.org\nAleksandar Marinković, koordinator Komponente 2: aleksandar.marinkovic@skgo.org\nŽeljko Krnetić, koordinator za komunikacije i vidljivost na Programu: zeljko.krnetic@skgo.org


Zastava Automobili: 1992-1999\nZastava, silom prilika, uspeva da nađe zamenu za delove koje više ne može da uvozi\nTokom burnih devedesetih godina, prosečna plata u Zastavi pala je i do neverovatnih 15 dolara.\nFlorida, predstavljena kao savremen automobile niže srednje klase, ovih godina je, nažalost, tavorila na proizvodnim trakama čekajući mnogobrojne delove iz domaćih i inostranih fabrika.\nRat i sankcije doveli su do gubitka tržišta van Srbije i drastičnog pada kupovne moći stanovništva, a aprila 1999. usledilo je i bombardovanje fabrike.\nTako je Florida propustila šansu za ostvarenje većeg uspeha.\nTokom 1992. Zastava je ukupno proizvela samo 24.000 automobila, dok je 1993. i 1994. godine sa traka sišlo samo sedam hiljada.\nU tom periodu sankcije uništavaju jugoslovensku industriju. Pored nemogućnosti plasiranja proizvoda na strana tržišta, embargo izaziva i nestašicu sirovina.\nNivo srpske industrijske proizvodnje 1993. opada za 40%, a maloprodaja za 70%. Pritom posao gubi oko 60% radnika u fabrikama.\nIpak, grupacija Zastava, u okviru koje posluje 47 kompanija, nastavlja da proizvodi kamione, putnička i specijalna vozila, kao i razne komponente. Direktno zapošljava 36.000 ljudi, od toga 20.000 u Kragujevcu. Oko 13.000 Kragujevčana radi u fabrici automobila, dok je 3.000 angažovano na proizvodnji kamiona.\nZastava, silom prilika, uspeva da nađe zamenu za delove koje više ne može da uvozi.\nPrototip pod imenom Florida Pick-up pojavljuje se 1995. godine, a krajem 1998. kreće u serijsku proizvodnju u somborskoj fabrici Specijalni automobili. Zahvaljujući novom zadnjem vešanju, ovaj automobil ima korisnu nosivost od 630 do 690 kg i zapreminu tovarnog prostora od 1.14 do 3.48 kubnih metara u zavisnosti da li je reč o otvorenoj pick-up ili zatvorenoj Poly verziji.\nDevedesetih se pričalo o potencijalnoj saradnji sa južnokorejskim „Daevuom“. Obnovljeni su i pregovori sa „Fijatom“, a započinju i prvi razgovori sa predstavnicima „Pežoa“ u cilju uspostavljanja dugoročne saradnje, koja bi u Kragujevcu otvorila nova radna mesta i pomogla Zastavi da se vrati u svetske tokove.\nMeđutim, sankcije su se ponovo pokazale na delu, pa su prvi rezultati ovih napora izašli na videlo tek 2002. godine.\nOhrabrena, Zastava planira da tokom 1999. proizvede 25.000 automobila, u odnosu na 13.500 komada godinu dana ranije. U planu je i 2.000 kamiona, što je drastično veći broj u odnosu na samo 200 iz 1997. godine.\nIpak, 1999. će biti jedna od najgorih u čitavoj „Zastavinoj“ istoriji.\nUprkos svim nevoljama, Zastavina elektrana/toplana je nastavila da obezbeđuje grejanje za čitav Kragujevac, čije su škole, bolnice i oko 15.000 stanova zavisili od njene struje, komprimovanog vazduha, tople vode, industrijske pare i demineralizovane vode.\nTako je elektrana/toplana 1999. godine postala legitimna meta tokom bombardovanja u kojem su jednako napadani vojni i civilni ciljevi širom Srbije.\nZastavini radnici su formirali živi štiti i uputili otvoreno pismo NATO-u\nZastavini radnici su formirali živi štiti i uputili otvoreno pismo NATO-u: „Mi, radnici Zastave i stanovnici Kragujevca, plašimo se za svoju budućnost“.\n„Sada se pitamo da li uopšte imamo bilo kakvu budućnost. Naša deca su gladna, a njihove oči ispunjene strahom. Nemamo više odgovora na njihova pitanja“.\nTokom bombardovanja, različit nivo razaranja pretrpeli su fabrika automobila i kamiona, elektrana/toplana, kao i livnice. Zastava je bombardovana dva puta; rano ujutro na Veliki petak, 09. aprila i u ponedeljak, 12. aprila, sa ukupno 21 projektilom i bombom. Oko 140 Zastavinih radnika je povređeno tokom prvog napada i još 36 tokom drugog. šteta samo na elektrani/toplani je procenjena na 46 miliona tadašnjih maraka, dok je totalna šteta dostigla čitavih 500 miliona maraka.\nKovačnica, osnovana 1936. godine, bila je najteže pogođena. Iz njenih pogona su izlazile komponente za poljoprivredne mašine, kamione, pružni saobraćaj, a bio je uspostavljen limitiran izvoz u Nemačku i češku.\nMeđutim, možda je najveći problem bilo uništenje farbare, automatizovane linije koja je počela sa radom kada je krenuo izvoz modela Yugo u Ameriku, 10. jula 1985. godine. Robote sa ove linije isporučili su Siemens i Ralsberg iz Nemačke i Jaco iz Italije.\nKompjuterski centar, vredan deset miliona dolara, koji se sastojao od dva velika IBM servera i koji je baratao podacima iz svih Zastavinih fabrika širom Srbije, takođe je uništen.\n„Ukoliko bismo uzeli u obzir sve fabrike u Srbiji koje su deo grupacije Zastava, došli bismo do podatka da je ugrožen opstanak oko 200.000 ljudi“, predočio je Zastavin predstavnik grupi stranih novinara koji su obilazili ruševine u Kragujevcu. Pritom je oko 60.000 ljudi u Srbiji direktno zapošljeno u proizvodnji automobila. Oko 120 kooperanata suočilo se sa bankrotom, dok mnogi analitičari za Zapada smatraju da više ne postoje nikakve šanse da se u Zastavi obnovi proizvodnja automobila.\nOpet, kompanija će se oporaviti\nPrkoseći predviđanjima stručnjaka, Zastava je ponovo uspostavila proizvodnju na jesen 1999. godine\nPrkoseći predviđanjima stručnjaka, Zastava je ponovo uspostavila proizvodnju na jesen 1999. godine - 144 godine star gigant ne može se uništiti preko noći. Zastavini radnici su i do sada mnogo puta pokazali nenadmašnu inovativnost i sposobnost improvizacije.\nDirektor Miljko Kokić će 2003. sa ponosom u razgovoru sa novinarom Financial Times magazina reći da su Zastavini radnici radili prekovremeno kako bi sanirali štetu, impovizujući na razne načine prilikom popravke proizvodnih linija. „Sa rastom zarada i trenutnom platom od 150 dolara, oni ne žele da odustanu sada ... Ova fabrika je sve što imamo“, konkretan je bio Kokić.\n„Nismo imali drugog izbora osim da nastavimo dalje“, rekao je komercijalni direktor Vladeta Kostić 2005. godine objašnjavajući italijanskom timu koji je posetio fabriku u sklopu snimanja dokumentarnog filma „Planeta Zastava“.\nProcenjujući štetu od bombardovanja, predsednik grupacije Zastava bio je ohrabren ponuđenom pomoći od strane aktuelnih i bivših poslovnih partnera, kao i visokim moralom zaposlenih koji su nastavili da dolaze na posao svakog jutra. Obećao je da će sve teškoće biti savladane - najviše zahvaljujući radnicima, vladi i poslovnim partnerima.\nDo jula 1999. godine, trideset dana nakon završetka tromesečnog bombardovanja, napravljen je plan za obnovu Zastave, jer se pomažući njoj pomaže i pravoj vojsci od 226 kooperanata koji su direktno vezani za proizvodnju, kao i još veći broj malih firmi indikretno povezanih.\nPo tadašnjim predviđanjima, za ponovno pokretanje proizvodnje, bilo je potrebno skoro 90 miliona dolara i nadljudski napor svih zaposlenih, naravno. Iz Zastave je stiglo i obećanje da će proces obnove finansirati i prodajom 3.500 već proizvedenih vozila. Preostalih 70% je putem kredita trebalo da obezbedi država.


Devojčice „uzele“ ulogu nasilnika\nUčenici osnovnih i srednjih škola sve češće posežu za agresivnim metodama rešavanja problema. Bilo da je reč o međusobnim tučama, ili napada na profesore, poslednji događaju alarmantno ukazuju da đaci ne prezaju od upotrebe sile...\nMešalica radniku otkinula ruku\nNa gradilištu Građevinskog preduzeća „Imperijal gradnja“ u Gandijevoj ulici 130 u Novom Beogradu, juče oko 14 časova radnik Nikola Dević zadobio je tešku povredu leve ruke, posle čega mu je ruka amputirana. Kako saznajemo, Dević je radio na mešalici za pesak...\nDemokratska stranka i Demokratska stranka Srbije juče su postigli dogovor da funkciju v.d. gradonačelnika Beograda zauzme neko od odbornika iz redova DS-a, nezvanično saznaje Glas iz odlično obaveštenih izvora...\nNeće u Zemun polje?\nGordana Miladinović, koordinator projekta za dodelu stanova na određeno vreme, kaže za Glas da je 80 odsto onih koji su se raspitivali za uslove...


Menja se režim saobraćaja na uglu Temerinske i Partizanske | (Vesti - 01.11.2017) Novi Sad\n01.11.2017 u 08:47h\nMenja se režim saobraćaja na uglu Temerinske i Partizanske\nRadovi na investicionom održavanju saobraćajnih površina u zoni raskrsnice ulica Temerinske i Partizanske počeli su danas, 1. novembra, i trajaće do 20. decembra 2017. godine.\nU prvoj fazi izvođenja radova, saobraćaj u Partizanskoj ulici, od raskrsnice sa ulicom Radoja Domanovića, do Puta Šajkaškog odreda, odvijaće se dvosmerno desnom kolovoznom trakom u smeru od Кisačke prema Temerinskoj ulici. U Temerinskoj ulici, u raskrsnici sa Partizanskom ulicom, u smeru od kanala Dunav-Tisa-Dunav, određuje se obavezan smer "desno", a u smeru od Venizelosove ulice, određuje se obavezan smer "levo" i "desno". U ulici Radoja Domanovića, u raskrsnici sa Partizanskom ulicom, određuje se obavezan smer "desno".\nU drugoj fazi, saobraćaj u Partizanskoj ulici, od raskrsnice sa ulicom Radoja Domanovića, do Puta Šajkaškog odreda, odvija se dvosmerno levom kolovoznom trakom u smeru od Кisačke prema Temerinskoj ulici. U Temerinskoj ulici, u raskrsnici sa Partizanskom ulicom, u smeru od kanala Dunav-Tisa-Dunav, određuje se obavezan smer "levo" i "desno", a u smeru od Venizelosove ulice, određuje se obavezan smer "desno". U ulici Radoja Domanovića, u raskrsnici sa Partizanskom ulicom, određuje se obavezan smer "desno".\nZbog navedene izmene režima saobraćaja, privremeno dolazi i do izmena trasa linija autobusa, o čemu opširnije možete pročitati OVDE.\n01.11.2017. - Isključenja struje za četvrtak, 2. novembar\n31.10.2017. - GSP: Radovi na kolovozu menjaju trasu više autobuskih linija (MAPA)\nPovezane teme izmena režima saobraćaja izmena trase autobusa izmene režima saobraćaja partizanska ulica radovi partizanska temerinska ulica\npre 1183 dana i 22 sata\nDefinitivno najgora drzava, grad i ne znam sta jos... Jel moguce da oni jednu od prometnijih raskrsnica rade u najgore vreme, i to po 2, 3 meseca!? Oni kao da rade sve sa namerom da ljudi odu iz ove us***e zemlje


First 5417 1 električni bokal kuvalo cena, cene Srbija, prodaja Beograd Novi Sad Niš\nFirst 5417 1 električni bokal kuvalo cene\nFirst 54171 prva 1.5 l, druga 2200... specifikacija\nEPonuda nije internet prodavnica već Vam omogućava da brzo i lako nađete First 5417 1 električni bokal kuvalo po najjeftinijoj ceni. Naš cilj je da kupci budu što bolje informisani o ponudi First električni bokal kuvalo 5417 1 na tržištu Srbije. Vrlo lako nalazite željeni proizvod za kategoriju Električni bokali i kuvala cene, ne morate da lutate od sajta do sajta za First Električni bokali i kuvala, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za First 5417 1 električni bokal kuvalo sa PRODAVCEM. EPonuda ne može da garantuje potpunu tačnost specifikacije i slika za First 5417 1 električni bokal kuvalo. Pre kupovine, podatke za First električni bokal kuvalo 5417 1 proverite na sajtu PROIZVOĐAČA.


21-09-2018 08:21 Svet Planeta Video\nIako nema zvaničnog saopštenja o pravoj svrsi najnovije odluke Moskve, činjenica da ona dolazi neposredno nakon obaranja ruskog Il-20, kojim su se izraelski F-16 u vodama istočnog Mediterana poslužili kao “paravanom” od sirijske protivvazdušne odbrane, sve upućuje na nove vojne korake ruske vojske u Siriji.\nRuska vojska i mornarica (Foto: Jutjub)\nUpozorenje je upućeno svim vojnim i civilnim avionima i brodovima. Brojna su područja istočnog Mediterana i cele sirijske obale zatvorena za prolazak civilnih aviona i prolazak brodova.\nU "zatvorenim područjima" će se provoditi vežbe brodova ruske Mediteranske flote i manevri će trajati gotovo nedelju dana, do 26. septembra.\nOvu iznenadnu vežbu povezuju s rušenjem izviđačkog Il-20 i povećanim aktivnostima ruskih oružanih zbog mogućeg pogoršanja situacije u Siriji, ovaj put u pokrajini Idlib, gde je Rusija s Turskom postigla sporazum o povlačenju teškog oružja minobacača svih snaga takozvane naoružane opozicije i terorista koalicije Hadžat Tahrir Al-Šam najmanje 10-15 kilometara u pozadinu od linije fronta sa sirijskom vojskom.\nRanije je objavljeno da se u Sredozemnom moru pojavila grupa snaga američke mornarice na čelu s nosačem aviona “Hari Truman”.\nBritanski i francuski avioni podignuti zbog ruskog lovca. Više o tome čitajte OVDE.\nJEZIVO UPOZORENJE NAUČNIKA: IMAMO SAMO DAN DA SE SPREMIMO ZA ONO ŠTO SLEDI! Od Sunca stiže najveća pretnja čovečanstvu ikada! (VIDEO)\nDOČEKAO GA I DAČIĆ: Lavrov stigao u BiH, u Banjaluci počinje gradnja srpsko-ruskog hrama


Izložba Marine Abramović najavljuje katarzu srpskog društva - Studio B\nIzložba Marine Abramović najavljuje katarzu srpskog društva Tanjug\nKulturaKultura Pocetna 11. 09. 2019. 10:31:33\nOtvaranje retrospektivne izložbe „Čistač“ Marine Abramović zakazano je za 21. septembar u Muzeju savremene umetnosti u Beogradu.\n“ Kada je 2010. godine Marina Abramović imala veliku retrospektivnu izložbu u muzeju moderne umetnosti MoMa u u Njujorku, koju je videlo pola miliona ljudi, niko iz srpskih muzeja ili srpskih zvaničnika nije prisustvovao tom velikom svetkom događaju u oblasti kulture i umetnosti“, rekao je Božović i dodao da je takav „splet okolnosti“danas nemoguć.\n„Kultura u Srbiji izlazi sa periferije i približava se fokusu. Čini mi se da bogati ljudi više ne prekidaju telefonske pozive kada čuju reč savremena umetnost. Izložba Marine Abramović je izuzetno bitan događaj za celu Srbiju i na izvestan način ta izložba najavljuje katarzu srpskog društva“, kazao je Božović.\n„Taj podatak je posebno uzbudljiv za sve poštovaoce Marininog dela i preporučujem svima da obavezno pogledaju ta ulja na platnu. Ovakve izložbe postavljaju Srbiju svetski sistem umetničkih događaja i otvara put i mogućnost našim mladim umetnicima da jednog dana ravnopravno nastupaju sa svojim kolegama oz sveta“, kazao je Božović.\nKako kaže, izložba „Čistač“ Marine Abramović predstavlja neku vrstu magneta za misleće ljude iz regiona i sveta.\n„Izložba Marine Abramović je prilika da Beograd ozvaniči svoju poziciju umetničke prestonice u regionu. Mnogi značajni ljudi, direktori muzeja i galerija će doputovati u Beograd“, rekao je Božović.\nNajskuplji delovi ove izložbe „Čistač“ su arhitektura i oprema.\nDela su sklonjena u skladišta izvan ove zgrade, a prema ugovoru, sve što je pristiglo u vezi s izložbom „Čistač“, dakle svi sanduci moraju da budu u muzeju.


HITNO! POSAO Administrativna podrška Beograd - 152 aktuelna posla - Oglasi za posao Jooble\nPosao Administrativna podrška Beograd\n...fizičkih poslova pa do visoko-intelektualnih poslova. Za potrebe poslodavca iz Beograda tražimo radnike na radnom mestu: TEHNIČKA PODRŠKA (Beograd) Opis: - Potreban radnik na poslovima tehničke podrške u kancelarijskom radnom okruženju. Uslovi: - Odlič...\n...(Beograd) Opis: ~ Potreban radnik na poslovima tehničke podrške u kancelarijskom radnom okruženju. Uslovi: Odlično poznavanje Ms WINDOWS okruženja Poznavanje ms office paketa, posebno excel tabele, Sposobnost brze analize kvarova i zastoja na pc ra...\n...za ljudske resurse, za svog renomiranog klijenta, knjigovodstvenu agenciju iz Beograda, radi potražnju za radnicima. Pozicija: Administrativni radnik u knjigovodstvu m/ž Mesto rada: Beograd Opis posla: •Samostalno obavljanje knjigovodstvenih poslova •Vodjenje...\n...Knjigovođa – administrativni radnik “ ZELENI HIT “ DOO , Beograd Kandidati koji ispunjavaju uslove oglasa potrebno je da radnu biografiju dostave poslodavcu na mejl ****@*****.***, ili da da pozovu na telefon (***) ***-**** , radi zakazivanja razgovora za...\n...kih poslova pa do visoko-intelektualnih poslova. Za potrebe poslodavca iz Beograda tražimo radnike na radnom mestu: TEHNIČKA PODRŠKA (Beograd) Opis: - Potreban radnik na poslovima tehničke podrške u kancelarijskom radnom okruženju. Uslovi...\n...bavi se detaširanim radnicima koje šalje na privremeni rad u Nemačku. Zbog proširenja posla raspisuje konkurs za radno mesto ADMINISTRATIVNI RADNIK . Kanidat bi obavljao poslove u Beogradu. Za kandidate koji žive u drugom gradu nudimo smeštaj. Uslovi su: 1. znanje...\nKruševac administrativna podrška\nradnik u knjigovodstvu Beograd


Eskalacija retorike u regionu ne vodi pomirenju\nProces pridruživanja za Zapadni Balkan, uključujući državu koja je sada članica EU, temelji se na pomirenju, dobrosusedskim odnosima i regionalnoj saradnji a eskalacija retorike ne doprinosi ispunjenju ovih principa, izjavila je portparolka visoke predstavnice EU za spoljnu politiku i bezbednost Maja Kocijančić.\n„Eskalacija retorike ne doprinosi ispunjavanju ovih principa koji će nastaviti da se primenjuju i predstavljaju obavezu za ceo region, kao i ono što je obećao ceo region“, rekla je Kocijančić za list Danas.\nOna je tako odgovorila na pitanje da li će EU reagovati na apele koje su joj u poslednje vreme uputili srpski zvaničnici i odgovoriti na retoriku hrvatskih političara.\nKocijančić je navela i da je posvećenost EU evropskoj perspektivi Zapadnog Balkana u celosti i „naročito Srbiji ostaje čvrsta“.\nOtvaranje poglavlja 23, koje se odnosi na pravosudje i osnovna prava i poglavlje 24, koje se odnosi na pravdu, slobodu i bezbednost, 18. jula predstavlja važnu prekretnicu u pregovorima o pridruživanju Srbije“, ukazala je ona.


Pretres u Zvorniku: Nađena municija, droga i telefoni\nPolicajci iz Zvornika su od petka oko 22:00 do danas oko 00:45 sati, zajedno sa policajcima iz Orašja izvršili pretrese na nekoliko lokacija na području PU Zvornik i tom prilikom pronađena je droga, municija, mobilni telefoni, registarske tablice i drugi predmeti.\n- U petak oko 21,15 sati policajci iz Orašja uhapsili su i sproveli u PU Zvornik L.Š., D.J. i R.G., svi iz ovog grada, a za koje se sumnja da su 11. novembra izvršili tešku krađu na području koje operativno pokriva PU Orašje - navodi se u saopštenju PU Zvornik.\nKako se dodaje, na osnovu naredbe Opštinskog suda Orašje, od strane policajaca iz Zvornika i Orašja je izvršen pretres na lokacijama koriste uhapšeni i tom prilikom je pronađena opojna drogu, ukupne težine 12,2 grama, te nekoliko komada pištoljske municije, nekoliko mobilnih telefona, registarskih tablica, kao i drugih predmeta koji mogu poslužiti kao dokaz u krivičnom postupku.\n- Sva sačinjena dokumentacija i izuzeti predmeti, zajedno sa L.Š., D.J. i R.G., su predati na dalje postupanje policajcima PU Orašje - zaključuje se u saopštenju.\nMore in this category: « U Srebrenici klanjana dženaza rahmetli Hajri Ćatić, u mezar je spustio sin Nermin Muškarac u Foči ubio maloljetno dijete, osumnjičeni pobjegao i pruža otpor »


"I dalje poštoje ozbiljna razmimoilaženja oko ocene unutrašnjeg sukoba u Ukrajini kao i oko dubokih uzroka onoga što se sada tamo dešava", rekao je Peskov za ruske novinske agencije.\nPutin je kasno sinoć razgovarao sa nemačkom kancelarkom u Milanu, na\nmargini evro-azijskog samita. Ruski predsednik doputovao je sinoć u Milano iz Beograda.\n"Tokom ovog dužeg i detaljnog razgovora (dva i po sata) Putin i Merkel pažljivo su proverili sprovođenje sporazuma potpisanog u Minsku ", rekao je Peskov. Sporazum potpisan 5. septembra, uspostavio je prekid vatre na istoku Ukrajine između separatista i snaga vernih Kijevu, i redovno se krši.\nNemačka kancelarka već je sinoć razgovarala sa Porošenkom kada su\nnjih dvoje izrazili žaljenje zato što više tačaka sporazuma iz Minska nije sprovedeno iako su ih obe strane prihvatile, prema navodima jednog izvora bliskom ukrajinskoj vladi.


Oslabljena Budućnost preko Dečića traži 6. vezani trijumf, Nedović ima i plan B\nDERBI 14. KOLA TELEKOM 1. cfl\nNema Adžića i Đuričkovića, pod znakom pitanja su reprezentativci Ivanović i Dragojević, ali Budućnost je favorit protiv Dečića (sjutra, 17 h)\n4587 pregleda\t1 komentar(a)\nSa utakmice Dečić - Budućnost (2:2) u prvom krugu sezone, Foto: Telekom 1. CFL/FSCG\nBudućnost i Dečić igraju sjutra pod Goricom (17 h) derbi 14. kola Telekom 1. Crnogorske fudbalske lige.\nDomaći su oslabljeni - Vladan Adžić i Miomir Đuričković imaju kartone, Miloš Dragojević i Igor Ivanović su pod velikim znakom pitanja, dok su odavno povrijeđeni Bogdan Milić i Igor Ćuković.\nPodgoričani su, ipak, favoriti protiv Tuzana, jer su u seriji od šest pobjede i igraju sve bolje...\n„Vidjećemo još kakav će da bude sastav i kakvu ćemo širinu rostera da imamo, ali tokom nedjelje smo nametnuli neke stvari kako treba da igramo. Naravno, uticaće dosta faktora, ali nećemo biti nepsremni. Bićemo spremni, što bi se trenerski reklo sa A i B planom i pokušaćemo da slavimo“, kazao je trener Budućnosti Aleksandar Nedović.\nDečić ima samo jednu pobjedu na posljednjih devet prvenstvenih utakmica, a opet - ima samo pet bodova manje od Budućnosti.\n„Svjesni smo da Dečić nije startovao najsjajnije, mislim da u ovom trenutku nije ostvario planirane ambicije i došao do igre kakvu su željeli svi u klubu, a zbog toga su i mijenjali trenera“, kaže Nedović i ističe:\n„Međutim, to je ekipa sa velikim individualnim kvalitetom koji je teško braniti. Zato moramo da budemo energetski jako dobri kako bismo neutralisani njihove individualne stvari koje su za naše prilike na visokom nivou, a u isto vrijeme naše dobre stvari treba da isplivaju na površinu“.\nPodgoričani su, ipak, sakupili dovoljno samopouzdanja...\n„Igrači se ponašaju odlično, nalazimo se u dobrom naletu, imamo odličnu seriju i atmosferu, igramo na svom terenu, tako da ćemo uraditi sve da na pauzu odemo sa pobjedom“.\nDo skora to nije djelovalo tako, ali publika je u posljednjih mjesec i nešto više veoma bitan faktor...\n"Da budem iskren, navijači nas iznenađuju iz kola u kolo. Na "DG areni" je prošle nedjelje napravljen sjajan ambijent, osjećaj akustičnosti je bio fenomenalan. Pri rezultatu 1:0 za Podgoricu, navijači su nam dali krila i elan. Ponavljam se iz subote u subotu, ali od kada su se vratili daju nam energiju, sinergija između njih stručnog štaba i igrača postoji i to daje rezultate. Pozivamo sve navijače Budućnosti da protiv Dečića budu naš 12. igrač“, zaključio je Nedović.\nAleksandar NedovićFK BudućnostBudućnost - Dečić\n15:13 h\t35\n22.01. 18:10 h\t48\t46412\n22.01. 20:59 h\t20837\n22.01. 21:22 h\t20220\n22.01. 23:19 h\t18158\n23.01. 08:22 h\t16560\n23.01. 15:13 h\t11\t35


71% ispitanika u Srbiji izjavilo da na javnim mestima nema dovoljno kanti za reciklažu - EkoForum\nBEOGRAD – Istraživanje koje je u 14 evropskih zemalja sprovela agencija za ispitivanje javnog mnjenja Lucid u saradnji sa inicijativom „Svaka limenka se računa“, koja ima za cilj podizanje svesti o prednosti recikliranja aluminijumskih limenki za piće, pokazalo je da čak 83% ispitanika uvek ili često ambalažu za piće u svom domu sortira i odlaže u kante za reciklažu, dok samo jedan od dvoje reciklira kada je van svog doma. Više od polovine njih, tačnije 56% izjavilo je da na javnim prostorima nema dovoljno kanti za odlaganje reciklažnog otpada.\n„Nedostatak infrastrukture predstavlja ključni razlog zbog kojeg stopa reciklaže u Srbiji nije na višem nivou. Voleli bismo da na ulicama i javnim prostorima ima više kanti za prikupljanje reciklažnog otpada i neprestano ulažemo napore kako bismo omogućili građanima da što više recikliraju“, rekao je Nemanja Komatović iz inicijative „Svaka limenka se računa“.\n„Sakupljanje i recikliranje limenki za piće moglo bi biti olakšano, čak može biti zabavno, ali svakako je najbolji primer cirkularne ekonomije, jer se limenke mogu u potpunosti reciklirati i to neograničen broj puta. Zbog toga je limenka najvrednija i najviše reciklirana ambalaža za piće“, rekao je direktor inicijative „Svaka limenka se računa Evropa“ David Van Heuversvin.\nOd 2009. godine, „Svaka limenka se računa“ radi na povećanju svesti o reciklaži limenki za piće, sa vizijom da stopa reciklaže limenki koje se koriste u Evropi dostigne 100%. Iako je taj procenat trenutno viokih 74,5%, anketa je pokazala da samo 55% Evropljana zna da se aluminijum može reciklirati beskonačno. Ovaj podatak svedoči da ima još puno prostora u pogledu edukacije potrošača. Ono što su ispitanici istakli jeste da žele da znaju šta se dešava sa ambalažom koja se reciklira i da li zaista završava u reciklažnim centrima, štiteći na taj način resurse i brinući o očuvanju životne sredine.\nPomenuto istraživanje obuhvatilo je ljude starije od 16 godina, oba pola, u 14 zemalja (Belgija, Srbija, Austrija, Mađarska, Grčka, Rumunija, Poljska, Češka, Irska, Holandija, Velika Britanija, Španija, Italija, Francuska), a trajalo je od 5. avgusta do 14. septembra 2020. godine.\nSrbija, rudnik i životna sredina: „Najviše se plašim države”


Nova šansa da radnici Goše naplate zaostale plate | podunavlje.info\nIzvor: Insajder.net, 27. septembar 2018 – Stečajni upravnik propale fabrike šinskih vozila Goša iz Smederevske Palanke Aca Mitić na ročištu pred Privrednim sudom u Požarevcu, osporio je 14,2 miliona evra potraživanja kiparskoj firmi Lisnart holding koja je kupila Gošu u aprilu 2017. od slovačkog ŽOS-a.\nOva odluka stečajnog upravnika, koja dolazi posle dokaza iznetih u emisiji Insajder „Država protiv radnika“ – mogla bi na kraju da dovede do toga da radnicima bude isplaćen makar deo zaostalih zarada od ukupno 2,1 milion evra, a državi 4,7 miliona evra koliko iznosi dug za neplaćene poreze i doprinose u periodu od skoro četiri godine.\nHipoteka je stavljena na osnovu navodnog duga koji je Goša napravila u poslovanju sa fabrikom iz Slovačke, odnosno svojim vlasnikom, i to u iznosu od 14,2 miliona evra. ŽOS je pod zalog stavio čak i kasetofon fabrike čija je vrednost procenjena na 900 dinara. S obzirom na to da nadležne institucije nisu sprovodile adekvatnu kontrolu godinama na kraju je došlo do toga da država nema načina da naplati svoja potraživanja, jer čak i kad bi se prodala imovina Goše novac bi, prema trenutnoj situaciji, otišao vlasnicima fabrike – sada kompaniji sa Kipra, Lisnart Holding, koja je u aprilu prošle godine kupila Gošu od ŽOS Trnave.\nSvi događaji u fabrici šinskih vozila Goša iz Smederevske Palanke – od privatizacije 2007. do danas – pokazali su, prema istraživanju Insajdera, da radnici nisu morali da ostanu bez zarada, a država bez preko četiri miliona evra poreza, samo da su predstavnici nadležnih institucija radili svoj posao.\nPod zalogom kasetofon od 900 dinara, makaze, pumpe, testere…\nSmederevska Gimnazija pomaže siromašne đake\n25/05/2020, 1:03 pm


Dačić sa ambasadorom Jermenije o Nagorno Karabahu\nAšot Havakimijan (prvi s leva), ambasador Jermenije, i predsednik Skupštine Srbije Ivica Dačić (drugi s leva), tokom sastanka u Beogradu u zgradi srpskog parlamenta 7. decembra 2020.\nPredsednik Skupštine Srbije Ivica Dačić izrazio je duboko žaljenje zbog teške situacije u Nagorno Karabahu i izrazio nadu da će sporazumno rešenje nedavnog konflikta doprineti miru i blagostanju u pomenutom regionu, saopšteno je nakon sastanka Dačića sa ambasadorom Jermenije Ašotom Hovakimijanom.\nKako se navodi u saopštenju Skupštine Srbije, ambasador Jermenije koji na nerezidencijalnoj osnovi pokriva Srbiju iz Praga informisao je Dačića o situaciji u Nagorno Karabahu. Ta oblast sa većinskim jermenskim stanovništvom je tokom sovjetske ere pripojena Azerbejdžanu.\nDemonstranti u Jermeniji ponovo pozivaju na ostavku premijera\nJermenija je zapala u političku krizu nakon dogovora sklopljenog uz posredstvo Moskve 10. novembra, kojim je okončan 44-dnevni rat između Azerbejdžana i etničkih jermenskih snaga u kojima je hiljade poginulo na obe strane. Prema sporazumu, Azerbejdžan je ponovo preuzeo kontrolu nad delovima Nagorno-Karabaha i svim okolnim teritorijama.\n"Sagovornici su povoljno ocenili početak rada Ambasade Republike Srbije u Jerevanu, a predsednik Skupštine Ivica Dačić izrazio je spremnost da, kada epidemiološka situacija dozvoli, zvanično poseti Jermeniju", saopšteno je iz parlamenta Srbije.\nU saopštenju se navodi i da je Dačić u razgovoru sa jermenskim ambasadorom "izrazio spremnost da svojim ličnim angažovanjem doprinese daljem približavanju dva parlamenta, kao i jačanju bilateralnih odnosa i svestrane saradnje sa Jermenijom", koju Srbija doživljava "kao veoma blisku i prijateljsku državu".\nSrbija o oružju u Nagorno Karabahu\nDva dana nakon izbijanja sukoba u Nagorno Karabahu u septembru ove godine, predsednik Srbije Aleksandar Vučić je negirao da Jermenija i Azerbejdžan u borbama u spornom regionu koriste oružje iz srpskih vojnih fabrika.\nVučić je odgovarajući na pitanja novinara 29. septembra pojasnio da i jedna i druga strana ipak koriste municiju domaće proizvodnje koja je ranije kupljena.\n"Naslušao sam se raznih gadosti u poslednjih 48 sati kako je, bezmalo, Srbija kriva za taj sukob. Nema tamo srpskog oružja, mi smo samo i jednima i drugim prodavali municiju, jer je to bilo dozvoljeno i jer smo imali „end juzer“ (krajnji korisnik) sertifikat. Ali topovi, tenkovi, bespilotne letelice i avioni - ništa to nije naše", rekao je Vučić novinarima.\nOn je rekao da je u taj region naoružanje stiglo i iz Rusije, Amerike, Turske i Francuske, ali da se te zemlje ne optužuju za umešanost u sukobu između Jermenije i Azerbejdžana.\nPrethodno je tokom jula došlo do napetih odnosa između Srbije i Azerbejdžana, nakon što je azerbejdžanski internet portal Haqqin.az, označen kao blizak vlastima u Bakuu, objavio tvrdnje da su minobacači srpske izrade, kao i municija za njih, isporučeni Jermeniji preko Gruzije, a potom upotrebljeni u smrtonosnim sukobima na jermensko-azerbejdžanskoj granici, 12. jula.


Ruski gas i dalje teče ka Poljskoj i Bugarskoj\nFoto: Unsplash/Martin Adams | Ruski gas i dalje teče ka Poljskoj i Bugarskoj\nTanjug 27.04.2022 08:18\nLONDON/SOFIJA - Ruski gas nastavio je da teče jutros ka Poljskoj i Bugarskoj, mada su državne gasne kompanije obje zemlje u utorak saopštile da su dobile obavještenje od Gasproma da će im od danas biti prekinute isporuke pošto su odbile da izmire račune u rubljama.\nProtok ruskog gasa, prema ugovoru o gasovodu Jamal, povećan je jutros nakon što su ranije pale na nulu, javlja Rojters pozivajući se na podatke mreže operatera za prenos gasa Evropske unije.\nFizički tok gasa preko gasovoda Jamal-Evropa od Bjelorusije ka Poljskoj izosio je 3.449.688 kilovat-sati u 4:22 časa po srednjoevropskom vremenu.\nTakođe, izvršni direktor bugarskog operatera gasne mreže Bulgartransgaza, Vladimir Malinov, izjavio je jutros za Rojters da isporuke ruskog gasa Bugarskoj za sada nastavljaju da pritiču.\nBugarsko Ministarstvo energetike saopštilo je u utorak da je bugarska državnu gasna kompaniju Bulgargaz dobila obavještenje od Gasproma da će od danas biti obustavljene isporuke gasa.\nBugarsko ministarstvo će kasnije danas održati brifing za novinare na kojem će javnost obavijestiti o situaciji.\nPoljska državna gasna kompanija PGNiG takođe je objavila u utorak da je od Gasproma dobila obavještenje da će joj od 27. aprila od 8.00 časova po poljskom vremenu biti potpuno obustavljene isporuke gasa jer je odbila da plati račun u rubljama.\n"PGNiG smatra da je obustava isporuke gasa u suprotnosti sa ugovorom o Jamalu. Prema tome, kompanija će preduzeti adekvatne radnje da ponovo uspostavi izvršenje isporuka gasa po ugovoru", navela je poljska kompanija u saopštenju.\nŠtaviše, poljska kompanija je poručila da zadržava pravo da traži naknadu štete zbog obustave isporuka gasa i da će ostvariti sva ugovorna i druga prava koja ima po zakonu.\nS druge strane, Bugarska je izvijestila da je "u potpunosti ispunila svoje obaveze i izvršila sva plaćanja po ugovoru, blagovremeno, striktno i u skladu sa njegovim klauzulama".\nZvanična Sofija je ocijenila da nova dvostepena procedura plaćanja koju je predložila Rusija nije u skladu sa postojećim ugovorom koji važi do kraja ove godine i predstavlja značajan rizik za Bugarsku. Bugarsko ministarstvo energetike je navelo da trenutno nisu potrebna nikakva ograničenja potrošnje u zemlji.\nCijene gasa u Evropi su na kasnom trgovanju u utorak skočile nakon što je poljski portal Onet objavio prvi nezvanični izvještaj o obustavi isporuka gasa Poljskoj.\nKupovna cijena gasa na holandskom TTF čvorištu, za mjesec unaprijed, skočila je za 18 odsto nakon vijesti poljskog portala, dostigavši unutardnevni maksimum od 107 evra za MWh u 15.00 časova po srednjoevropskom vremenu, prije nego što je ponovo pala, prenio je S&P Global.\nPregovori radnika FIata i vlasti u Srbiji blizu dogovora\nPočela izgradnja fabrike vrijedne pet miliona evra\nG7 obećava 4,5 milijardi dolara za borbu protiv globane gladi\nGasprom nastavio isporuke gasa preko Turskog toka\nSvečano otvoren pogon za preradu mesa u Vršanima\nSrbija kukuruza manje izvezla za trećinu, pšenice za 29 odsto\nMogući problemi sa isporukom struje u Japanu\nVišković: Proizvodnja hrane u prvom planu Vlade Srpske


Porodica Kardašijan-Džener potpisuje novi višegodišnji ugovor sa servisom Hulu - GRAZIA Srbija\nPorodica Kardašijan-Džener potpisuje novi višegodišnji ugovor sa servisom Hulu\nPre tri meseca, porodica Kardašijan-Džener objavila je odluku da prekine snimanje rijalitija „Keeping Up with the Kardashians“, koji se emitovao na E! tokom 14 godina. „Teška srca doneli smo odluku sa celom porodicom da se oprostimo od emisije“, napisala je Kim Kardašijan na svom Instagramu. „Da nije ove emisije, ne bih bila ovde gde sam danas. Neverovatno sam zahvalna svima koji su gledali i podržavali mene i moju porodicu u proteklih neverovatnih 14 godina. Ova emisija nas je učinila onim što jesmo i zauvek ću biti dužna svima koji su imali ulogu u oblikovanju naše karijere i zauvek su promenili naše živote “.\nAli, kako se ispostavilo, sve je bilo u vezi sa novim ugovorom. Sada je postalo poznato da su Kim Kardašijan, Kloi Kardašijan, Kortni, Kendal, Kajli i Kris Džener potpisale višegodišnji ugovor za „stvaranje globalnog sadržaja“ koji će se emitovati isključivo na Hulu streaming video usluzi u SAD-u i na platformi Star na međunarodnom nivou.\nPremijera novog sadržaja poznate porodice treba da se održi krajem 2021. godine.\n„Uzbuđeni smo što ćemo objaviti naše novo, višegodišnje partnerstvo sa Huluom i Starom i šta dolazi na @hulu 2021. godine“, napisala je na Twitteru 65-godišnja Kris. Njene ćerke su označene kratkim hashtagovima #HULU2021.


Microsoft će olakšati odbijanje nadogradnje na Windows 10\nTema: Microsoft će olakšati odbijanje nadogradnje na Windows 10\n30.06.2016, 08:51 #1\nProgram besplatne nadogradnje na Windows 10 se završava krajem sledećeg meseca, a Microsoft je konačno odlučio da izmeni način na koji korisnici Windows 7 i 8.1 operativnih sistema dobijaju ponude za novi operativni sistem kako sve ne bi bilo toliko zbunjujuće.\nNadogradnja za Windows 7 i 8.1 računare će biti objavljena krajem nedelje kako bi se modifikovalo ponašanje X tastera u zahtevu za nadogradnjom na Windows 10. U ovom trenutku, klik na X taster kada je nadogradnja na Windows 10 već na rasporedu, ne čini neku veliku razliku. Nakon nove nadogradnje, to će značiti da korisnici potvrđuju da se ne slažu sa nadogradnjom.\nLisa Guri, Microsoft-ov viši direktor Windowsa, navela je da Microsoft želi da načini proces nadogradnje što lakšim, kao i da će ovo ažuriranje biti objavljeno do kraja nedelje za sve operativne sisteme. Microsoft je često napadan zbog ponude nadogradnje na Windows 10, a ovih dana je presuđeno u koriste jedne žene koja je optužila Microsoft za nadogradnju koju nije želela. Nema sumnje da bi ovo ažuriranje moglo pomoći da se u budućnosti izbegnu ovakvi problemi.


Detaljh sa snimanja (Foto Aktiv)\nDebata „Šta nakon izbora“ održana je 24. februara u okviru projekta Mitrovički društveni klub koji sprovodi NVO AKTIV uz podršku Kosovske fondacije za otvoreno društvo.\nUčesnici debate bili su Beljulj Bećaj, politički analitičar i profesor na Fakultetu političkih nauka u Prištini, zatim Petar Miletić, bivši potpredsednik Skupštine Kosova i član Predsedništva PSG, i Goran Avramović glavni i odgovorni urednik RTV Kim.\nDebatu je moderirao Ognjen Gogić, menadžer projekta iz NVO AKTIV.\nUbedljivu pobedu Srpske liste u sredinama sa srpskom većinom učesnici debate takođe ocenjuju kao očekivanu. Izjavu Aljbina Kurtija da ne želi da sarađuje sa Srpskom listom uprkos tome što je osvojila svih deset mesta zagarantovanih za srpsku zajednicu, Petar Miletić karakteriše kao neopreznu. Srpska lista će neizostavno biti deo nove Vlade budući da je reč o ustavnoj obavezi.\nSa ovim predviđanjem se saglasio i Goran Avramović koji je, pritom, dodao da u pregovorima oko formiranja nove Vlade, Srpska lista ima i „dodatu vrednost“ u vidu mandata poslanika iz drugih zajednica koje će joj biti naklonjene.\nSličnog mišljenja je i Bećaj koji ocenjuje da Srpska lista nije legitiman predstavnik Srba na Kosovu već Beograda. Legitmitet Srpske lista, kako Bećaj ocenjuje, dodatno je dovoden upitanje zbog indicija o instrumentalizaciji lista drugih zajednica. Bećaj smatra da su propusti kosovskih političara prema manjinama doveli do toga da se one na Kosovu ne osećaju ugodno i da kosovske institucije ne osećaju kao svoje. Ipak,\nnjihovu instrumentalizaciju od strane Srpske liste Bećaj vidi kao presedan koji može da dovede u pitanje i druga ustavna rešenja po pitanju manjinskih prava.\nMiletić ocenjuje da podrška Srpske liste pojedinim listama bošnjačke I romske zajednice predstavlja klasični izborni inženjering. Miletić smatra da je to opasno jer na sledećim izborima nešto slično mogu da urade i albanske partije sa nekom srpskom partijom.\nMiletić podseća da je sistem pozitivne diskriminacije smišljen zbog srpske zajednice kako bi ona imala predstavnike izabrane od svoje zajednice. Zbog toga mogu biti ugrožene ustavne garancije koje imaju Srbi. Miletić smatra da nije reč o manjinskoj solidarnosti i želji Srpske liste da podrži druge manjine. Umesto toga, Miletić ocenjuje da je Srpska lista je procenila da na raspolaganju ima višak glasova koje može da ustupi drugim listama kako bi u Skupštini kontrolisala veći broj poslanika i imala veći uticaj.\nU vezi sa podrškom koju su liste manjina dobile u srpskim sredinama, Avramović smatra da nije moguće definitivno ustanoviti da li je reč o dogovoru sa Srpskom listom uzupraciji manjinskih glasova. Ipak, Avramović smatra da ovaj ishod ne mora da bude nužno loš, ukoliko izabrani poslanici budu posvetili veću pažnju zajednicama ispred kojih su izabrani. S tim u vezi, Avramović je podsetio na dobre rezultate\nAdrijane Hodžić na severu Kosova.\nKada je reč o Kurtijevoj izjavi da se nastavak dijaloga sa Beogradom nalazi nisko na listi prioriteta, Miletić očekuje da Kurti ostane tvrd u stavovima jer je na taj način i došao do pozicije na kojoj je sada.\nAvramović, sa druge strane, smatra da je reč o izjava za unutrašnju upotrebu. Pod pritiskom međunarodne zajednice dijalog će se pokrenuti. Ipak, Avramović ocenjuje da dijalog nema perspektivu da u bliskoj budućnosti dovede do suštinskih rezultata zbog izbornih procesa u Srbiji i na Kosovu.\nAvramović, takođe, smatra da Bajdenova administracija nije odustala od Vašingtonskog sporazuma, posebno ne u onom delu koji odgovara američkoj spoljnoj politici, odnosno da Beograd i Priština neće biti oslobođeni obaveze da rade na njegovom sprovođenju.